
This is a digital copy of a book that was preserved for generations on library shelves before it was carefully scanned by Google as part of a project 
to make the world's books discoverable online. 

It has survived long enough for the copyright to expire and the book to enter the public domain. A public domain book is one that was never subject 
to copyright or whose legal copyright term has expired. Whether a book is in the public domain may vary country to country. Public domain books 
are our gateways to the past, representing a wealth of history, culture and knowledge that's often difficult to discover. 

Marks, notations and other marginalia present in the original volume will appear in this file - a reminder of this book's long journey from the 
publisher to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including placing technical restrictions on automated querying. 

We also ask that you: 

+ Make non-commercial use ofthefiles We designed Google Book Search for use by individuals, and we request that you use these files for 
personal, non-commercial purposes. 

+ Refrainfrom automated querying Do not send automated queries of any sort to Google's system: If you are conducting research on machine 
translation, optical character recognition or other areas where access to a large amount of text is helpful, please contact us. We encourage the 
use of public domain materials for these purposes and may be able to help. 

+ Maintain attribution The Google "watermark" you see on each file is essential for informing people about this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are responsible for ensuring that what you are doing is legal. Do not assume that just 
because we believe a book is in the public domain for users in the United States, that the work is also in the public domain for users in other 
countries. Whether a book is still in copyright varies from country to country, and we can't offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
anywhere in the world. Copyright infringement liability can be quite severe. 

About Google Book Search 

Google's mission is to organize the world's information and to make it universally accessible and useful. Google Book Search helps readers 
discover the world's books while helping authors and publishers reach new audiences. You can search through the full text of this book on the web 



at |http : //books . qooqle . com/ 



o 
r- 
o 

o 

o 




GIFT OF 
JANE K.SATHER 




.. • • • 



• ••- • 



DE PLAVTI PERSA 



DISSERTATIO PHILOLOGICA 

QVAM SCBIPSIT AD SVMMOS IN PHILOSOPHIA HONORES 
AB AMPLISSIMO PHILOSOPHORVM lENENSIVM ORDINR 



BITE IMPETRANDOS 



MAXIMILIANVS MEYER 

IENEN8IS * * 



LIPSIAE TYPIS B. G. TEVBNERI MCMVII 



••; ••. ••••..:; 

•••• ••••••• 

••• •••••••• 



» - - ••- • •••• « • - 
••••••;••• 

••• • •••• •••••••• • ••• • 

• ••• •• •••* •••••••• 



Ja>Ca-^ 



SATHER 



Genehmigt yon der philosophischen Faknltilt der UniTerBit&t Jena 
auf Antrag des Heim Prof. Dr. Goetz. 



Jena, den 16. Febmar 1907. 



Geh. Hofrat Prof. Dr. Libbmann, 

d. Z. Dekan. 



Paginarom numeri sunt fasciculi I vol. Yin Gommentationum phil. len. 



*•• •. 



Cum iam diu nulli dubitationi obnoxium fuerit; quin Terentius^ 
utpote quem maxime Menandrum; secundo loco ApoUodorum sibi 
imitandos proposuisse ex indiciis sive ipsius sive Donati sciamuS; 
in comoediis Graecis latine exprimendis poetas novae tantum Atti- 
corum comoediae secutus sit; in Plauti reliquiis non eadem condi- 
cione utimur^ cum sex tantum fabularum auctores Graecos ex pro- 
logorum indiciis vel didascaliis noverimuS; ceterarum quindecim 
auctores ex indiciis aliunde petitis et saepius parum certis enu- 
cleare coacti simus. Itaque non mirandum est satis tiiu inter viro^ 
doctos in controversia fuisse^ quorum poetarum Graecorum exempla 
Plautus sibi delegerit; utrum novae solum Atticorum comoediae 
auctores secutus sit an ex media quoque nonnuUa argumenta petir 
verit. Quin etiam fuerunt; qui Plautum Epicharmum quoque imi- 
tatum esse et fabulam Rhinthonicam expressisse contenderent. Sed 
de hac sententia; quam primus Grysar^) proposuit; deinde alii 
probaverunt, actum est, postquam Ladewig^) eam refellit. Idem 
vir doctus Amphitruonis et Captivarum Plautinarum exempla Graeca 
e media comoedia petita esse putat.*) Cui cum alii alias fabulas tri- 
buendas esse censebant tum Meineke^); peritissimus ille iudex comoe- 
diae Graecae, ^^mediam Atticorum comoediam pluribus in fabulis 
expressisse Plautum" contendit. Equidem cum novae solum comoe- 
diae fabulas a Plauto latine expressas esse semper mihi persuasis- 
sem, haec mea sententia confirmata et haudquaquam labefacta est 
docta dissertatione Fr. Hueffneri^), qui omnes fabulas Plautinas 
indiciis ex ipsis comoediis haustis ad novam comoediam revocavit 
praeter unam, quam solam Demosthenicae aetatis esse censet^ quam- 
quam antea eam novae comoediae esse probare conatus erat Ut 

1) De Doriens. com. p. 300—304. 

2) tJber den Kanon desVolcatius Sedigitus(Neustrelitz 1842) p. IQsqq. 

3) L. c. p. 26. 4) Hist. crit. p. 303. 

5) De Plauti comoediarum exemplis Atticis quaestiones maxime 
chronologicae. Gott. 1894. 

Gommentetiones lenenses. Ym, 1. 10 

''%^olJ^Xii&mk .I5ttfiin_inulare», Wilamowitzio auctore adductus est, 
cui plane assentitur in eis^ quae in ind. schoL Gott 1893/94 de 
eadem fabula exposuit. Eoque magis miratus sum sententiam honim 
Yironim doctorum; qui viginti fabulanim argumenta ex noya comoe- 
dia^ unius tantum ex media petita esse censent, quod haec una 
fabula non^ id quod potius exspectaveram, Amphitnio, sed Persa 
est^ quae indolem novae comoediae prae se fert quam maxime. 
Quae res cum satis mira mihi yideretur^ denuo in eam inquirere 
mihi proposui. Sed his cum praemittenda esse putarem^ quae prae- 
terea de Persa observayi^ totam dissertatiunculam ita institui, 
ut primum quidem de compositione^ deinde de retracta- 
tionc; denique de tempore exemplaris Graeci dissererem. 

I De compositione Persae. 

§ 1. Persae argumentum^ quamquam iam a prioribus, qui 
vel hanc fabulam ediderunt vel de ea egerunt, enarratum est^ tamen 
hoc loco omitti non potest^ cum quae secuntur quaestiones ma- 
gnam partem ad ipsum argumentum pertineant Simul autem ex 
eodem argumento enarrato apparebit Persam non tot repugnantiis 
scatere^ quot cum aliis tum maxime Isendijkio^) actionem turbare 
visae sunt. 

I 1. Toxilus senrus et ex altera parte Sagaristio^ servus 
e vicinia Toxilique amicus^ in scenam prodeunt; primo alter alte- 
rum non animadvertens ille sortem eius questus^ qui pauper et 
egens amore captus sit^ se ipsum talem miserum esse pronuntiat^ 
cum argentum mutuum (scilicet ad amicam redimendam) accipere 
non possit; hic pauca verba de officiis servi frugi perdit seque 
ipso erum suum nullo modo carere posse dicit Postquam inter 
se conspexerunt et familiariter salutaverunty Toxilus nonnuUis iocis 
spectatores oblectandi gratia factis hoc die illud in summo discrimine 
esse dicit^ suane amica libera futura an sempitemam servitutem 
servitura sit. Itaque ab amico petit, ut sibi sescentos nummoa 
mutuos^) det, quibus eam redimere possiL Sagaristio quamquam 
primo impudentis esse dicit, quod tantum pecuniae sibi in promptu 
esse suspicetur^ tamen sedulo se quaesiturum esse poUicetur; si 
quis argentum sibi credaL Atque adeo Toxilus amico fidem habet^ 
ut iam hoc promisso fisus argentum sibi a Sagaristione paratum 
iri ccrte speret (cf. nempe habeo in mundo)?) Deinde postquam 

1) De T. Macci Plauti Persa, diss. inaug. (Traiect. ad Rhen. 1884). 

2) Cf. huius disB. p. 154 et adn. 2. 8) Cf. p. 156. 

amicum; ubi primum quid auxilii inveneiit; statim ad se Yenire 
iussity eum dimittit et ipse se tamdiu domi remansurum esse pro- 
fitetur^ donec lenoni (scilicet ero amicae suae)^) malam rem ma- 
gnam excoxerit. 

12. Saturio parasitus prodit et multa verba facit de quae- 
stu suo, quem iam maiores sui exercuerint et ipse magna cum 
cura colat. Tum vehementi iracundia exardescit de quadruplatori- 
buS; quorum quaestum se indignissimum esse seque minime decere 
dicit. Quibus postquam novam legem ferri magnopere oporlere 
pronuntiavit; subito praecidit et de rebus publicis ad suam ipsius 
rem transit: iam Toxili domum ingressurus est^ ut reliquias cenae 
inspiciat: eodem tempore fores aperiuntur. 

13. Toxilus ipse exit. Quod in fine primae scenae pro- 
fessus erat se eo usque domi remansurum esse^ dum lenoni ma- 
gnum malum paraverit; id praestat Nunc cum omnia invenerit^ 
ut leno sua ipsius pecunia amicam suam liberam redderet^ foras egre- 
ditur. Ac primum quidem quasi parasitum non videat simulans 
domo prodiens servis mandat; ut omnia ad cenam apparent^ cum 
congerronem exspectet Haec res gratam poetae occasionem offert 
nonuuUos iocos faciendi; cum Saturio se esse illum convivam, qui 
a Toxilo exspectetur^ certe credat. Postquam inter se salutavenint, 
Toxilus e Saturione quaerit; num meminerit se ab ipso heri peti- 
visse, ut sibi sescentos nummos mutuos daret. Cum parasitus sibi 
nihil esse denuo affirmaverit; Toxilus se iam nolle eius argentum 
dicit: tantum filiam sibi det^ qua utatur. Quae verba cum Saturio 
primo falso intellegat, Toxilus eum edocet filiam eius in speciem 
(nam tale quid in lacuna post v. 136 exstiterit oportet)^ lenoni 
vendendam esse. Saturio quamquam primo declinat; tamen cum 
Toxilus minetur illum non prius quMquam esse esurum; quam sibi 
morigeratus esset; vincitur et quae Toxilus velit se facturum esse 
promittit. Hic denique parasito praecipit^ quomodo instructam 
filiam suam vendat et quid haec fabuletur. Ubi leno argentum 
solverit; statim ille filiam suam in libertatem vindicet Digrediun- 
tur^ postquam Toxilus se amicae suae litteras^ ut bonum animum 
haberet; missurum esse pronuntiavit 

U 1. Lemniselenis Toxili amica eiusque ancilla Sopho- 
clidisca prodeunt Quae postquam magnopere questa est quod 
nimis stulta ab era haberetur^ quippe quae mandata etiam atque 

1) Cf p. 165 sq. 

2) Cf. § 5p. 166 sq. 

10* 

etiam repeteret^ in fine scenae se Toxilo erae suae mandata^) 
deiaturam esse promittil, ut ea opera Lemniselenis libera sit 

11 2. Quod Toxilus in fine primi actus professus erat se 
Lemniseleni nuntium et iitteras missurum esse^ ut bonum ani- 
mum haberet; id hac in scena exsequitur. Paegnio puero vafer- 
rimo et audacissimo mandat^ ut amicae suae litteras deferat et quae 
iusserit nuntiet. Postquam hic ero suo audacter respondens spec- 
tatores oblectavit, Toxiius domum abit et Sophoclidisca progressa 
Paegnium conyenit MuIUs iocis inanibus factis et convicia convi- 
ciis rependens Sophoclidisca se Toxilo tabellaS; Paegnium se 
ad Lemniselenem obsignatam abietem ferre profitentur. Denique 
abeunt; postquam quid litterae continerent^ neuter prodidit. 

113. Sagaristio gaudio alacer procedit et dis gratias agit; 
quod sibi amici adiuvandi occasionem obtulerint Nam ab ero sibi 
argentum datum essC; ut Eretriae boves solveret^ quos ilie nudius- 
septimus emisset. Se autem quae erus mandavisset adeo non ex- 
secuturum esse^ ut ilio argento et amicum molestia liberare et 
genio suo multa bona facere et ero parco vetuloque dolum nec- 
tere vellet 

II 4. Paegnium^ qui interea Toxili mandatum exsecutus 
Lemniseleni litteras detulit; Sagaristionem in scena versantem 
convenit et ab eo interrogatuS; ubi Toxilus enis sit^ se dicere noUe 
respondet Immo procaciter et impudenter locutus Sagaristionis iram 
vehementissime excitat Ubi abiit; is quem Sagaristio maxime con- 
venire cupiebat; procedit 

II 5. Toxilus ipse cum Sophoclidisca foras progreditur ea- 
que bono cum nuntio ad Lemniselenem dimissa Sagaristionem 
conspicit. Hic autem cruminam argento repletam^ quam in collo 
gerit, iocose vomicam esse dictitans quam ne attingat caveat^ pecu- 
niam quam se comparatunim esse promiserit inesse amico aperit 
Toxilus se omne argentum mox ei redditurum esse denuo polli- 
cetur, cum iam omnes sycophantias instruxerit, ut a lenone argen- 
tum rursus auferret Ad quem dolum quia Sagaristionis auxilio ei 
opus est, hunc docturus domum abducit 

III 1. Saturio parasitus cum filia sua procedit et postquam 
se omnia consilia communicasse quaeque res ageretur exposuisse 
dixit, filiam hodie venire repetit Haec autem lepidissimis argu- 

1) Cuius generis haec mandata fuerint, quamquam hac in scena 
non satis clare ezponitur, tamen facile intellegi potest Lemniselenem 
per ancillam suam Toxilum monere, ut ipsam quam citissime liberet, 
id quod e versibus 802—303 perspicue elucet. 

mentis usa etiam specie venire recusat: non decere patrem filiam 
ventris causa vendere aut eam pro ancilla habere^ melius esse 
vitam modeste degere quam cum infamia: inimicos vereatur: hos 
enim famam non ita^ ut nata sit, laturos ^sse^ i. e. si audiverint ipsam 
specie venisse, continuo famam vulgaturos esse se re vera quasi 
servam venisse. Nec desistit virgo patris pravitatem lepidissimis 
verbis oblique perstringere, donec patema auctoritas vincil et para- 
situs praecise e filia quaerit^ patrine oboediens futura sit necne. 
Postquam virgo se et oboedientem fore et omnium quae in ven- 
dendo sibi loquenda essent meminisse affirmavit; unus scrupulus 
ei incidit: caveat pater^ si quando filiam locare velit^ ne procus 
illa odiosa re oifendatur. Ne haec quidem altercatio parasitum in 
angustias adducit: dotatae virgini nihil vitio verti seque filiae suae 
sescentos logos Atticos daturum esse, qua dote vel mendico nubere 
possit Tum demum virgo patri obsequitur fatoque inevitabili cedit 
et ambo abeunt. 

III 2. Dordalus leno progressus secum loquitur: eum esse 
diem^ quo Toxilus se ipsi argentum soluturum esse iuraverit; se 
concupiscere scire^ quid ille facturus sit. Dum haec animo consi- 
derat, foris concrepat 

III 3. Toxilus ipse egreditur. Gravissimis et turpissimis 
conviciis in lenonem invehitur; qui pro sua parte a responso mi- 
nime laborans convicia conviciis rependit. Tum Toxilus lenonis 
animo sibi reconciliato, cum ea sola causa ei iratus fuerit; quia is 
argentum sibi credere i. e. amicam nisi praesenti argento sibi per- 
mittere noluerit; sescentos nummos ei tradit et statim amicam li- 
berari et ad se duci iubet 

IV 1. Toxilus secum loquitur^ ut quaecunque res sobrie et 
accurate instituatur; ea prospere succedere soleat, ita se quoque 
confidere dolum^ quem callide inceperit; bene proventurum esse. 
Tum Sagaristionem foras vocat et virginem educere iubet 

IV 2. Sagaristionis et virginis ornatum miratus eos pro- 
cul abscedere iubet^ ut rursus progrediantur, ubi ipsum cum lenone 
colloquentem videant 

IV 3. Dordalus in scenam progreditur ita gaudio elatus 
quod Lemniseleni venditata lucrum fecerit; ut eo die et omnibus 
crediderit; i. e. a nuUo satis idoneam cautionem exegerit, et Toxilo 
identidem quaerenti hoc unum respondeat: credo tibi, Postquam 
denique affirmavit Lemniselenem liberatam et iam in Toxili domo 
essC; hic blandiens et se gratias ob istud benignum factum referre 
simulans lenoni aperit luculentam lucri faciendi occasionem ei of- 

ferri. Ac statim Dordalo tabellaS; quas sibi ab ero suo e Persia 
missas esse fingit^ perlegendas tradit Qua in epistula Timarchides 
Toxili erus scripsisse fingitur se propter negotia intra octo menses 
Athenas reverti non posse;* Toxilus autem illi Persae, qui tabellas 
detuierit^ hospitium praehibeat curetque; ut furtiva virgO; quam ille 
abductam ex Arabia secum habeat; periculo eius qui empturus sit 
veneat Scrupulum DordalO; qui quamquam lucrum facere concu- 
piscit; tamen suo periculo virginem emere veretur, Toxilus eximere 
conatuSy ut Persae advenientis mercimonium inspiciat^ persuadet. 

IV 4. Sagaristio et parasiti filia Persico ornatu induti 
procedunt Virgo a Sagaristione interrogata, quomodo Athenae sibi 
visae sint^ callide et anilem fere prudentiam prae se ferens respon- 
det; id quod Toxilo exclamationes admirationis expromit Cum 
virgo Dordalo quoque magis magisque placeat, Toxilus ei; ut illam 
emat; persuadere conatur omnia commoda depingens et exornans^ 
quae virgine empta ei offerantur. lamque stultus leno in eo est^ 
ut e Pseudo-Persa quaerat; quo pretio illam abducere possit^ cum 
Toxilus eum; ut securum reddat; amicitiam simulans monet^ ut 
quae ad rem pertineant prius ex puella percontetur. Leno valde 
gavisus se amici consilio e laqueo elapsum esse tantam Toxilo fidem 
habet^ ut, dum illam percontetur^ eum adesse concupiscat Deinde 
cum virgo lenoni interroganti; quod nomen sibi^ ubi nata^ quae 
patria^ quod nomen patris sit^ ambiguis verbis apte^ re vera autem 
nihil responderit; ille a Toxilo stimulatuS; quamquam et Sagaristio 
et virgo saepius eum monuerunt illam mancupio non dari; tamen 
Persam; ut pretium indicet^ monet. Postquam ingens sexaginta mi- 
narum pretium inter eos convenit, leno domum properat, ut argen- 
tum afferat 

IV 5. Postquam Dordalus abiit, Toxilus virgini gratias re- 
fert; quod partes suas optime obtinuerit; et Sagaristionem monet, 
ut ubi argentum a lenone acceperit simulet quasi ad portum eat 
neve domum se recipiat^ ne lenoni suspicio moveatur. 

IV 6. Dordalus sexaginta minas duobus nummis pro cru- 
mina demptis effert et Sagaristioni dat Qui statim abire pro- 
perat, cum negotia habeat et geminum fratrem, quem Athenis ser- 
vire audiverit; redimere velit. Priusquam autem abit; Dordalus 
nomen ab eo percontatur. Tum Sagaristio multa ficta nomina 
affert; quibus quid rerum gesserit satis clare indicat Miranti le- 
noni dicit Persarum morem esse longa nomina contortiplicata ha- 
bere. Subinde ad portum properat 

IV 7. Dordalus autem, quem Toxilus commonet, quam 

bonum negotinm gesserit, lucro suo gaudere non potest. Vehemen- 
tissime enim dolet se virginem suo periculo emisse: nam facile 
fieri possC; ut illa manu asseratur, Tum ToxilO; qui eum animo 
ingrato esse dicat, gratias agit et virginem servandam tradit, 
dum ipse domi servis mandata det, quae oblitus sit. Ubi abiit, 
Toxilus Saturionem evocat et monet, ne occasionem lenonis ulci- 
scendi praetermittat. 

IV 8. Dordalus redit et Toxilus postquam eum merita sua 
tommonefecit et iterum gratiam ab eo iniit; cum eius liberta de- 
cubiturus abit. 

IV 9. Vix Toxilus abiit, cum Saturio foras se proripit ilium 
hominem perditurus, qui filiam suam emerit. Et iam virgo patrem 
agnoscit et salutat, cum leno statim se interiisse et habere intelle- 
git; cur sexaginta minas lamentetur. Et non soium has minas 
perdit, sed etiam a Saturione in ius vocatur, qiiippe qui commer- 
cetur homines liberos, 

VI. Toxilus re bene gesta cenam paravit, cui praeter Sa- 
turionem eiusque filiam omnes participes doli Dordalo parati 
intersunt. Postquam dis gratias egit omniaque praeparavit, ut 
convivae geniis suis bene facerent; Lemniselenem amplexus Saga- 
ristioneni accumbere iubet. Qui cyathos sibi ferri iubet et pro 
sua salute et Toxili et amicae eius bibit Omnes fortissime poculis 
utuntur et Lemniselenis meretricum more vix a ceteris superatur. 

V2. Dordalus progreditur se omnium hominum miserrimum 
esse praedicans et calamitatem suam miserrime lamentans. Tum 
Toxilo, qui hunc dolum sibi nexerit, quia argenti fidem ei habere 
noluerit; gravissimas poenas minatuS; ubi erus eius redierit; comis- 
santes animadvertit et per irrisionem quandam salutat. Ad cenam 
a Toxilo invitatus gravissima ira incenditur et ne quis vel digito 
ipsum attingat monet Lemniseleni imprimis iratus^ quae dolum 
quamquam sciverit ipsum celaverit. Denique a Paegnio identidem 
male muIcatuS; dum Toxilus ipse Paegnium desistere iubet, Sa- 
garistionem Persam illum esse agnoscit, a quo miserrime emunc- 
tus sit. Quamquam hic se illius geminum fratrem esse neque 
quicquam se meruisse praedicat, tamen iratus leno capiti eius om- 
nia mala precatur. Deinde Toxilus cum iterum Paegnium Dorda- 
lum verberare iusserit et Lemniselenis pro eo deprecari ausa sit, 
vehementer amicam increpat et ut dicto oboediens sit postulat. 
Denique leno manus inimicis dat et cantor spectatores plaudere 
iubet; quia leno perierit. 

§ 2. Verba Camerarii, qui primus ^argumentum Persae 

fiabulae exile esse; amationis servilis^^ dmi, ab Ussingio^ 
qui Persam edidit^ et ab Isendijkio, qui de repugnantiis in hac 
fahula pgit; repetita et quasi pro tituio praemissa sunt Quibus 
Caxnerarii verbis Persae argumentum ea de causa exile dici vide- 
tur; quia servus amat et servus amicam ducit Ne ego quidem 
huius fabulae argumentum eximium esse contenderim; verum mi- 
nus ea re commotuS; quod servorum res agitur hominesque illibe- 
rales primas partes obtinent, quam quia res quae agitur exilis est, 
cum id potissimum agatur^ ut Dordalus leno Toxili dolis argento 
defraudetur et ultro male mulcetur atque eo solo consilio, ut vafro 
servo copia amicae fiat. Qua enim re Persae argnmentum ab alia- 
rum fabulamm argumentis differt^ in quibus ut adulescenti vel 
etiam^ quod peius est^ seni meretrix quaedam appareat agitur^ nisi 
ea^ quod in Persa amator servus^ in aliis fabulis autem homo liber 
est? Nonne^ quaeso; talium fabularum argumenta multo exiliora 
sunt, utpote in quibus hominibus liberis verecundiae non sit libi- 
dinis tantum explendae causa meretricem illiberalem expetere^ cum 
in Persa servus amicam sui generis et ordinis suique simillimam 
sibi comparare conetur? 

Nihilominus Persae argumentum ea re conspicuum est^ quod 
servus non solum primas partes agit^ ut in plerisque aliis comoe- 
diiS; sed etiam servi res agitur^ cum Toxilus servus amicam non 
ero. suO; sed sibi ipsi comparet. Quod ad hanc amationem servilem 
attinet, Persa inter fabulas Plautinas (et Terentianas) sola et sin- 
gularis exstat. Nimirum servos amare vel amicam ducere ex aliis 
quoque fabulis innotuit. In Amphitruone quidem Sosia servus 
hostibus victis et re bene gesta ut Amphitruonem Alcumenae uxori^ 
ita se amicae suae exspectatum venturum esse sperat (v. 659). 
In Milite Glorioso Palaestrio et ipse servus Milphidippam sponsam 
suam statim uxorem ducturus est, ubi era eius Pyrgopolinici nup- 
serit (v. 1007 — 1008). Stichus quoque in fabula, quae ab eo 
denominata est, Stephanium eri sui fratris ancillam una cum Sa- 
garino amicam habet et per hortum ad eam transiturus est, qua 
nocte fruatur (v. 431 — 438). Ex his locis, qui etiam aliis augeri 
possunt; satis elucet servos in comoediis amare non tam inaudi- 
tum esse, quam primo obtutu huic vel illi videri possit, et aliunde 
innotuit servis si non coniugium, attamen contubernium ab eris 
permissum esse, quae res his ne ingrata quidem fuit, quia con- 
tubernio servorum familia augebatur. At talem amationem servilem 
in fabula primum locum tenere eamque potissimum argumentum 
explere inter unam et viginti comoedias Plautinas neque invenitur 

et inusitatum est. Idem cum poeta quoque sentiret; statim ineunte 
fabula (v. 25) verba illa: iam servi hic amant^) quasi excusa- 
iionem afferens praemisit. Praeterea haec mira res^ quod amatio 
/servilis pro argumento fabulae ponitur^ singulari condicione Toxili 
excusatur. Neque enim vulgaris servus est; sed ordinarius: dis- 
pensatorem vel actorem vel procuratorem eum esse intellegaS; cui 
dominus, cum peregre sit (v. 29), curam totius domus et familiae 
conuniserit Itaque ceteri servi inferiores et eius imperio subiecti 
sunty ut non mirandum sit Toxilum, cum I 3 domo egrediatur, 
servis quibus cura culinae et cenae commissa est imperare et man- 
data darc; neque magis offensioni sit Toxilum compluriens ,,erum'' 
Paegnii pueri appellari (v. 247, 277). Fieri potest, ut Toxilus 
hunc superiorem locum dispensatoris etiam ero domi versante te- 
nere censendus sit, neque vero minus perspicuum est eum absen- 
tia eri insolenter et immodice abuti: velut 'basilice' eleutheria 
acturus est (v. 29), Sagaristionem ad ^basilicam' cenam vocat, ubi 
luxuriose et iucunde vivere volunt (v. 31), id quod in quinto actu 
ad. effectum adducunt, parasito, cuius opera ei opus est, victum 
praebet, scortum ducit. Haeo omnia domino praesente ne dispeii- 
sator quidem sibi sumere potuit, sed cum hic peregre sit, superbe 
dominatur, cum nemo sit, qui impediat. Illud autem mihi prorsus 
falsum esse videtur, quod Isendijk maxime offensus Toxili ser- 
mone, qui magis hominis liberi quam servi speciem tola fabula 

1) Haec verba poetae Graeco vindicare non dubito. Nam quam- 
quam nimiam Atticorum servorum licentiam Bomanis, apud quos servo- 
rum condicio durissima et severissima fnit, admodum miram et nota- 
bilem fuisse necesse est ideoque poetae Romano magis quam Graeco 
excusatione opus erat, si servum, cuius audacia modum excedere vide- 
batur, induxit, tamen, ut ceterae viginti fabulae docent, amationeqi 
sendlem pro argumento comoediae poni etiam Atticis insolitum fuit, 
quapropter ne Attico quidem poetae talem excusationem afferre super- 
vacaneum fuisse videtur. Eadem sententia est 0. Seyffert in Ann. 
Burs. 1895 II p. 40, cum Plauto haec verba tribuat Wilamowitz 1. c. 
p. 19. — Alia est ratio verborum quae in Sticho fabula poeta Stichum 
loquentem facit et quae optime huc conferri possunt (446 sqq.): 

Atque id ne vos miremini, homines servulos 

Fotare, amare atque ad cenam condicere: 

Licet haec Athenis nohis. 

Hac quoque in fabula cum servi nimiam audaciam prae se ferant, poeta 
se hanc excusationem spectatoribus debere putavit. Sed haec verba 
multo certius Flauto vindicanda sunt quam quae in Persa leguntur, cum 
nimirum non tam Athenienses quam Eomanos opus esset ut poeta edo- 
ceret talem servorum licjsntiam qualem fingeret Athenis grassari. 

prae se ferat^ contendit Toxilum a poeta Graeco erilem filium ^ 
tum essC; cuius partes Plautus in servi mutaverit Nam quam iam 
supra conunemoravi durissimam Romanorum servorum condicionem, 
vix poetam Romanum adducere potuit^ ut partes liberi hominiS; 
quas in exemplo Graeco invenit, in procacis servi partes conver- 
teret ita, ut hic primum fabulae locum teneret eiusque potissimum 
res ageretur. Equidem animum inducere non possmU; ut credam 
poetam Romanum in comoedia quicquam ficturum fuisse, quod a 
morihus Romanis tantopere ahhorreret, nisi in exemplari suo in* 
venisset. 

§ 3. Inter ea^ quae Isendijkium commoverunt, ut Toxilum 
a poeta Graeco hominem liberum fictum esse crederet, nonnulla 
sunt, quae in argumento parum verisimiii posita sunt Com- 
pluriens^) enim offenditur artissimo amicitiae vinculo, quo Toxilus 
cum Sagaristione; servus cum servo, coniunctus sit. Eo usque 
enim Sagaristio progreditur, ut amicum molestia liberandi causa 
erum suum argento sibi credito defraudet; quamquam haud ignorat 
se hac pecunia aversa gravissime vapulaturum esse (cf. v. 265. 264. 
267 — 271). Et confitendum est ex ceteris fabutis Piautinis tam 
fidelem inter servos amicitiam non innotuisse et servos se non tam 
in conservos quam in eros suos fideles praestare. Attamen in ipsa 
Persa inest ratiO; qua haec nimia fere amicitia seni in conser- 
vum excusetur minusque notabiiis et mira fiat Primum enim 
Sagaristio habet; cur argentum sibi brevi redditum iri speret; cum 
Toxilus ei poiliceatur se triduo aut quadriduo argentum ei reposi- 
turum esse (v. 37)^), deinde ipse eloquitur se non mera amicitia 
commotum erum suum frustrari et tantam tempestatem in caput 
suum contrahere: non solum sui commodi in adiuvando amico non 
obiiviscitur et genio suo multa bona argenti usu se facturum esse 
sperat (v. 263), sed etiam id potissimum eum ad fraudem impellit, 
quod ei multam delectationem affert ;;parcis et vetulis hominibus, 
qui salinum servo obsignant cum sale'^ dolum nectere (v. 266 — 267). 
Haec consideranti Sagaristionis amicitia minus gratuita minusque 
suae commoditatis immemor esse videbitur. 

Itaque in hac servorum amicitia minime haerendum est, prae- 
sertim cum etiam extra comoediam in vita facile fieri potuerit; ut 
duo servi pari sorte coninncti familiarem amicitiam inirent. Atta- 

1) L. c. p. 63 ad II 3, p. 87 ad 43. 

2) Hoc ezpressis verbis contra Isendijkium monendum est, 
qui p. 86 falso contendit Sagaristionem Toxilo argentam snppeditasse, 
priusquam is se statim reddere posse dixisset. 

men ut in plerisque comoedlis ita in Persae quoque argumento 
parum verisimilia insunt; quae nisi in comoedia nusquam fieri pos- 
sunt; sed haec imprimiS; si recte observavi, effectum comicum effi- 
ciunt eisque potissimum spectatores oblectantur. Huc imprimis 
referendae sunt mutationes vestituS; quae ratio in comoedia saepe 
et libenter initur; quo facilius fraus quaedam perficiatur. In Persa 
Sagaristio et Saturionis filia Persica veste induti ienonem decipiunt; 
quod in vita non ausi essent. — Ut mutatio vestitus ita aliud genus 
mancae verisimilitudinis Persae cum aliis comoediis commune est, 
sciiicet in ea re positum, quod in comoedia omnia in maius extol- 
luntur modusque exceditur. Huc spectat illa res satis nota et in 
magna parte fabularum repetita; quod lenoneS; qui in vita^ ut eorum 
quaestus secum ducebat; astuti et versuti veteratores fuerunt; in 
comoediis mira quadam imbecillitate ingenii fmguntur et propter 
stultitiam semper miserrime emunguntur. Sed haec res comoediae 
condonanda est; cum bono consilio fiat; ut haec ;;Iabes popli^^ 
(v^ 408); cum in vita pro tot flagitiis rarissime puniatur; in co- 
moedia saltem supplicium pendat. Itaque id potissimum magna 
comoediarum parte spectatur, ut tamquam ad compensandam iniu- 
riam vitae graviter in lenones consulatur; et tum demum comoedia 
bene peracta est; cum leno gravissimum supplicium dedit et 
miserrime mulcatus est (Pers. 857: Speciaiores, bene valete, leno 
periii: plaudiie). Quodsi respexeris, non mirum videbitur in Persa 
lenonis stultitiam maximam fictam essC; quae omnem fere credi- 
bilem modum exsuperet. Dordalo enim^ quamvis turpissimis et 
sordidissimis conviciis a Toxilo appellari solitus sit (IH; 3); tamen 
nuUa suspicio oritur neque quicquam sentit; cum ToxiluS; ut ille 
in dolum suum incidat; blandis verbis eum appellet (IV; 3). Idem 
Dordalus non offenditur Persam et virginem; qui recta ex Arabia 
venire dicuntur, perfecte Latine loqui^) neque sentit os sibi a vir- 
^ne oblini; cum interrogata; quinam parentes quaequcf patria sit; 
ambiguis verbis apte respondeat; re vera autem nihil dicat. Quid 
quod ne tum quidem suspicio ei movetur; cum Pseudo-Persa inter- 



1) Hoc iam Isendijk monuit p. 70. Contra eumFr. Schoellin adn. 
praef. p. XXI me quidem iudice minus recte affert: „Quin etiam miratur 
non mirari Dordalum, quod Persa Persisque optime latine loquantur: 
ubi ante omnia leno mirari debuit se ipsum ceterosque latine loqui Athe- 
nis Atticis.^^ Hoc non rectum esse puto. Nam quae in comoediis Athe- 
nis aguntur, ea Romam transferuntur et quasi Bomae fiant latine dir 
euntur. Eos autem, qui e terris remotioribus adveniunt, insita lingua 
uti posse probat exemplum Poenuli. ' 

roganii lenoni; quod nomen ei sit, Octis at hercle claris nominibus 
ei fraudem paene indicat ei quasi in os ingerit (701 sqq.). Neqne 
in fine fabulae Dordalus calamitate sua doctus est^ sed patienter 
plagas fert^ quae ei a Toxili Batellite audaciae ingeruntur; quiif 
etiam inimicis in fine manus dat 

Similis ac lenonum est parasitorum condicio in comoediis: ut 
lenones nimis stulti^ ita parasiti fame paene emortui ideoque nimis 
edendi avidi depinguntur, ut si in vita eadem impudentia eis^ a 
quibus cena iuvari cupiunt^ molestiam pararent^ vix unquam saturi 
iierent. Ad quodvis facinus ventris causa parasiti parati sunL In 
Milite Glorioso qnidem Artotrogus parasitus gloriose mentitur et 
fallacia facta comminiscitur^ quae patronus suus fecerit. In Siicho 
Gelasimus parasitus auctionem facit rerum suarum quamvis miser* 
rimarum^ ne inedia absumatur. In Persa autem veritaiis fides vix 
servatur^ cum Saturio parasitus eo aviditatis progrediatur^ ui ven- 
tris causa filiam suam tam inhonestum in locum deducat neque ut 
ancillam eam vendere dubitet Simili raiione ac lenonum nimia 
stultiiia haec parasitorum immoderata cupiditas excusatur: cum in 
vita parasitando summam molestiam exhiberent adeoque importuni 
essent^ ut vix ianua prohiberi possent^ in comoedia ea re deri* 
debaniur^ quod eorum cupiditas edendi in maius augebatur ipsi- 
que famis explendae causa quodvis facinus suscipere fingebantur. 

Ex altera parte^ ut lenones nimis stulti et parasiti nimis 
edendi appetenies fiiiguntur* lenonum adversarii, servi^ quibus id 
potissimum agendum est^ ut lenones miserrime emungant^ nimia 
fere calliditate et asiuiia instructi suni, ui quemvis dolum celer- 
rime comminiscantur et tamquam per ludum ad finem perducant. 
Et profecio habemus^ cur miremur^ qua certa ratione servus pro- 
misso daio argentum comparet et qua prosperitate ei ut promissum 
praesiet contingat. In Persa quidem Sagaristio vix amico promi- 
sii, se quaesiturum esse, num quis argentum sibi credere velit, 
cum Toxilus sibi argentum fore pro certo habet (v. 45 nempe ha- 
beo in mundo). Et progressus fabulae docet Toxilum Sagaristionis 
promisso fisum argentum sibi iam paratum esse sperare. Nam etsi 
Toxilus pro sua quoque parte se quaesiiurum esse praedicat (v. 47), 
re vera non argenium quaesiturus est, sed ea de causa domum 
se recipit, ut lenoni malam rem magnam excoquat (v. 52). Itaque 
remiitit argentum Saturionis (v. 127), quem pridie, ut sibi sescen- 
tos nummos mutuos daret, rogaverat, cum persuasum habeat Saga- 
risdonem sibi argentum suppeditaturum esse. Quid si Sagaristioni 
non contigisset, ut erus ei argentum ad solvendos boves daret? 

Nonne tota Toxili machinatio irrita esset et corrueret? Sed huius 
rei; quae facile fieri potuit^ corooedia rationem non habet: quod forte^ 
si peropportune accidit; fieri potest^ id ita efiingitur; quasi aliter 
evenire non possit Itaque saepissime in comoediis servus pro- 
mittit; quod vix praestare potest^ vel etiam eos^ quos defraudare 
vult; monet; ut a tricis suis caveant^ et tamen promissa semper 
praestat. 

Talia parum verisimilia^ quae in eo posita sunt^ quod virtutes 
vel vitia personarum quarundam in maius augentur^ universae 
comoediae propria^) ideoque Persae cum ceteris fabulis communia 
sunt Attamen Persae uuum peculiare est^ quod huius fabulae 
poeta admisit quodque in ceteris frustra quaesitaveris. lure enim 
Isendijk quaestionem proponit (p. b4), num secundum naturam 
humanaro fiat^ ut servus suae ipsius salutis oblitus omnibus viri- 
bus efficere studeat^ ut alium servum vel aliam servam redimat^ 
adeo sui commodi immemor^ ut eadem pecunia se ipsum redimi 
posse non cogitet. In ceteris enim comoediis servuS; ubi lantum 
argentum nactus est, quanto ad redimendum servum opus est^ non 
sibi^ sed ero suo amicam servitute liberat Sed illud^ quod Isen- 
dijk deprehendit; quamquam iure contra dictum esse videtur^ tamen 
non habemuS; cur poetae vitio vertarous. Quis enim scit fieri 
potuissc; ut servus erum suum pretio emptionis deposito cogeret^ 
ut ipsum manu emitteret? Neque enim quisquam ad hoc proban- 
dum Casinae v. 314 — 316 afferet^ ubi Olympio vilicus haec dicit: 

Quin si tu nolis ftliusque etiam tuos, 
Vobis invitis atque amborum ingratiis 
Una lihella liber possum fteri, 

Olympio enim erili seni magnum gratum fecerat^ cum ei morige- 
ratus esset, ut sperare posset^ erum sua sponte ipsum liberaturum 
esse. Neque quae verba Strobilus servus Aul. v. 816 — 817 profert: 

Quin ego illi me invenisse dico hanc praedam — 
Igitur orabo ut manu me emittat: ibo atque eloquar 

quicquam probare possunt Similiter enim hac in fabula res se 
habet atque in Casina: si Strobilus manu mittitur (quod quin in 
amissa parte fabulae factum sit; non dubitandum est); hoc ea de 
causa fit; quod Lyconides erus ei tantam gratiam debebat; ut eum 

1) Hnc refeiri potest illud Aristotelis (de a. p. 1448 a): i\ nhv yocQ 
(sc. TiaiMpdlcc) x^^ovs iififisT6^oci ^ovXsrai x&v vvv. 

sua sponte liberaret. Sed cogi non potuit; quod responso pro- 
batur^ quod Lyconides Olympioni roganti^ ut manu mittatur^ dat: 
V. 824 sq. Egone te emittam manu, 
Scelerum cumulatissime? 
Huc etiam referundum est^ quod Dio Chrysostomus in or. XV 
452 R. tradit: , , , 6% 8s (y&x aSvvaxov ikB^dd^sQov ysyevivat^ 
aipevtog tov Se63t6rov. TC di^ w X^etBy ifptjj oidelg av yivoito 
ikeiid^eQog fiij ixb tov de63t6tov afped^eig; et p. 453: . , . Tt ds; 
i^avtbv ovx av 6oi 8o7t& iXevd^eQ&eai; Et ye aQyiQv^v xo^st^ 
xatafidkoig tp ds6x6tyj ov tovt6v <pti^t tbv tQ6xov e. q. s. 

Itaque Toxiius etiamsi totam aulam auri invenisset et pretium 
deponeret, erum cogere non potuit, ut manu mitteretur. Quod cum 
sciat; nrgento a Sagaristione accepto non utitur^ ut se ipsum redi- 
mat^ sed^ cum erus peregre sit^ genio suo aliquid boni facturus 
amicam sescentis nummis liberat, quo vilissimo^) pretio duo boves 
quidem emi possunt (264. 317)^ servus autem ordinis ToxUi e 
servitute redimi non potest Dispensatores enim maiore pretio 
venibant quam servi vulgares et Piinius n. h. 1, 129 tradit dis- 
pensatorem centum triginta milibus sestertium venisse^ quod qui- 
dem insolenter magnum pretium fuit. — Itaque poetae Persae 
vitio verti non potest^ quod Toxilum sui commodi nimis imme- 
morem iihxerit, cum ero invito etiam argento parato numquam 
liber fieri posset, et ratio Isendijkii^ qui hac potissimum re com- 
motus contendit Toxilum in exemplari Graeco hominem liberum 
fictum esse^ irrita et caduca est 

Denique finis fabulae primo obtutu ea de causa verisimilitu- 
dine carere videtur, quod Dordalus^ qui quamquam libera virginc 
empta sexaginta minis emunctus et a patre virginis in ius tractus 
iustam poenam dedisset^ tamen cum fraude deceptus esset tantum 
supplicium iniuria dedisse videtur^ inimicos suos pro sua parte ia 
ius non vocat. Neque enim fieri potuit^ ut iure Graeco et Romano 
aeque ac nostro tam improba fraus, quam ToxUus lenoni quamvis 
odioso intulerat^ impune esset. Sed omnia recte se habent et, 
quod aequum est^ fraudem a ToxUo Dordalo illatam non impune 
fore ex ipsa fabula elucet: Dordalus enim animadvertit Toxilum 
iracundia inflammatum; quia ei Lemniselenem nisi praesenti pecunia 
apparere noluit; illam fraudem ipsi paravisse (v. 781. 784. 785). 
ItaquC; quod humanum est; Dordalus vehementer suscenset et de 
fraudatore poenas sumere concupiscit. At idem Dordalus non 

1) Parasiti filia e. g. deciens tanto pluri pretio, sexaginta minis venit 

ignorat Toxilum; utpote qui servus sit^ in ius vocari uon posse^ 
itaque ipsuni; si iiium ulcisci velit^ facere non posse^ quin ex- 
spectet; dum Toxili erus; qui peregre est, domum redeat. A quo 
tum petendum est^ ut de procaci servo suppiicium sumat^ quod 
quin Dordalus facturus sit non dubitandum est^ cum vehementer 
minetur: 

1S6 sq. : Quem pol ego ui non in cruciaium aique in compedes 

cogam, si vivam, 
Siquidem huc umquam erus eius redierii, quod spero — 
811: Lude ui lubei, erus dum hinc abesi. 
819: Ego pol vos eradicabo. 

Itaque Toxilum quoque poenas datuiiim esse certe sperare 
possumuS; cuius flagitia hercle non minora sunt quam lenonis. 
Illud autem exspectare non debemus hoc in comoedia ipsa fieri, 
quippe in qua^ ut iam supra demonstravi^ id potissimum agatur^ 
ut de odioso lenone gravissimum supplicium sumatur eique^ qui 
eum emunxerunt; exultent et triumphent. 

§ 4. In summa disputationis suae (p. 84 — 92) Isendijlc^ 
cum unitatem actionis desideret, Persam contaminatam esse 
probare conatur. Atque haec fere exponit: Persam non satis in 
uno argumento versari videri; cum duae telae ante ocuios specta- 
torum texantur: alteram esse^ ut amatori (ToxUo) pecunia suppe- 
ditetur^ qua amicam suam liberet: ad quod eHiciendum servum 
quendam (Sagaristionem; amicum eius) pecuniam ab alio sibi datam 
ei largiri; alteram^ ut virgine libera, parasiti filia^ in speciem ven- 
dita lenoni argentum auferatur. Utrumque argumentum tanta uber- 
tate tractari ac si duabus fabulis diversis materiam praebere debeat: 
niiiiiominus nos videre argumentum alterum nulii alii rei inservire 
nisi ut Sagaristioni; qui non postulaverit, ut pecunia sibi redderetur, 
immo qui Toxilo argentum suppeditaverit; priusquam is dixisset se 
statim reddere posse^ pecunia reddatur. Attamen simulac pecuniam 
a ienone adepti sint^ Toxilum etiam metuerc; ne Sagaristio cum 
pecunia aufugiat. Quem Toxili metum inteliegi non posse^ si eo 
ipso consUio omnis lapis motus esset^ ut pecunia Sagaristioni red- 
deretur. Denique cum et quae Toxilus agat et quae loquatur ho- 
mini libero magis quam servo conveniant; Isendijli concludit ex 
duabus fabulis unam esse conflatam. Alterius fabulae argumentum 
huiuscemodi fuisse: ;;Virgo libera in breve tempus a patre commo- 
data venumdatur: qua pecunia accepta amator (verisimiliter; ex 
more solito Piauti; homo liber) amicam suam a lenone redimit 

(igitur post yirginem Tenditam): in altera servus pecuniam ab hero 
sibi creditam^ ut Eretriae boyes mercaretur, furatus filium herilem 
(cui semper apud Plautum servum favere videmus) adiuvit, ut voti 
compos fieret/^ Qua coniectura multas alias difficultates quas Persae 
argumentum praeberet toUi. 

Praeter Isendijkium nemo de contaminatione Persae cogi- 
tavit et ne Ladewig quidem; qui Epidicum; Bacchides^ Captivos^ 
Militem^ Pseudoium; Truculentum contaminatas esse coniecit Stichum- 
que et Trinummum in dubitationem vocavit (1. 1. p. 28 sqq.), Persam 
contaminatam fabulam esse iudicavit^ nisi quod Plautus magnam partem 
scenarum de suo addidisset (1. I. p. 38sqq.). Neque alii^ qui vel 
easdem fabulas vel alias contaminatas esse putabant^ Persam in 
dubitationem vocaverunt. Et iure Isendijkii sententiam neminem 
secutum esse censeo. Prorsus enim falsam esse puto rationem 
eorum virorum doctorum; qui ubi in aliqua fabula nonnullas dififi- 
cultates invenerunt; non melius eas solvi posse putant^ quam si 
fabulam contaminatam esse statuant. Terentium solum in Andriae 
prologo auctorem habemus Plautum fabulas contaminasse^ omnia 
accuratiora indicia desiderantur^ ut in hoc artificio statuendo per- 
cauti esse debeamus. Equidem huic rei valde diffido et num 
praeter Militem Gloriosum et Poenulum et Pseudolum; quae iam 
longitudine notabiles sunt^ aliae quoque fabulae Plautinae contaminatae 
sint dubitari posse censeo. Indicia contaminationis imprimis sunt 
vitia compositioniS; sed huius modi vitia etiam in eis comoediis 
inveniri posse^ quae in uno tantum argumento versantur^ nemo 
negabit qui deliberaverit nonnullos comicos Atticos plus centum 
comoedias scripsisse^ Antiphanem et Anaxandridem vel plus ducentas. 
Quem magnum numerum qui respexerit^ facile intellectU; ne dicam 
necessarium esse inveniet magnae partis fabularum compositionem 
ab omni vitio vacuam esse non posse poetasque in singulis per- 
ficiendis non admodum anxios fuisse. Huc accedit^ quod Plautum 
in exprimendis fabulis non semper optimos tantum comicos Atticos 
secutum esse constat^ id quod in Persam certe valet, et quod poetae 
in comoediis^ quae non tam ad legendum quam ad agendum desti^- 
natae erant^ magis id spectabant, ut spectatores faceto et subtiii 
sermone belleque et lepide dictis oblectarent; quam ut accuratius 
perficiendae compositioni nimium tribuerent vel nimis diligentes 
essent in respiciendo toto cum damno singulorum.^) 

1) Huic lei imprimis argumento snnt eae scenae, quae tenore so- 
lutae actioneni magis retardant qnam productmt. Neque vero Persa 

Ita in universum de contaminatione iudico. Quod ad Persam 
attinet; tam generalibus deliberationibus non opus est ad probandam 
fabulae integritatem^ quippe quae ex ipso argumento probari possit At- 
que primum quidem mirandum est Persam, quae quidem causa est 
extrinsecus superveniens, brevem esse fabulam octingentorum quin- 
quaginta septem versuum^ qui vix uni^ nedum duobus argumentis 
sufificere videntur, cum MOes Gloriosus et PoenuluS; quae certe 
contaminatae sunt; plus mille et quadringentos versus exhibeant. 
Sed huic rei non nimium tribuo. Certiorem ad exitum pervenie- 
muS; si rationibus ab Isendijkio propositis argumentum ipsum 
denuo iudicio subiciemus. Certe negari non potest Persae argu- 
mentum in duas partes dilabi videri^ cum in altera id agatur^ ut 
Toxilo argentum ad liberandam amicam a Sagaristione suppeditetur^ 
in aitera^ Sagaristioni ut argentum reddatur^ quod defraudato lenone iiL 
Sed nemini nisi parum diligenter legenti et examinanti duae 
actiones dirimi et per se exstare videri possunt. Nam cum iam 
Initio (v. 37) Toxilus Sagaristioni promisisset se ei argentum mox 
redditurum esse, altera pars fabulae non magis abesse potest, 
quam^ si licet exempla tragoediae afferre, ulteriores partes Sophoclis 
Aiacis vel Shakespearii lulii Caesaris, quibus in tragoediis morte 
personarum primarum^ a quibus fabulae denominatae sunt, actiones 
minime peractae sunt^ sed tum demum, cum quaestiones principales 
expeditae et ad finem perductae sunt. Quamquam negari non 
potest in Persa alteram partem nimium fere spatium occupare. 
Sed haec res non miranda est; cum ea pars fabulae in qua leno 
emungitur poetae meliorem occasionem spectatores facete oblectandi 
offerret quam prior et cum comici, ut iam supra dixi, saepius cum 
damno totius rebus singulis lepide depingendis multum tribuerent 

lam si his in universum praemissis Persae argumentum bre- 
viter recognoverimus, inveniemus fabulam iam inde ab initio a 
poeta ita compositam esse, ut in uno argumento versaretur. Toxilus 
servus cum ei ad liberandam amicam sescentis nummis opus sit^ 
Sagaristionem amicum orat, ut sibi argentum comparet, quod se brevi 
post amico redditurum esse expressis verbis affirmat (v. 37: Quos 
continuo tibi reponam in hoc triduo aut quadriduo)}) Postquam 

solum hoc vitio laborat, cum actus 11 actionem vix promoveat, sed etiam 
in multis aliis fabulis tales scenae inveniuntur, ut Aul. m 5; Ep. U 1; 
Pseud. 12, in 1; Curc. IV 1; Mil. I; UI 2; aliae. 

1) Haec res maximi momenti est, ut qua duae fabulae partes cohae- 
reant. Quod cum Isendijk neglegentia praeterierit, non mirandum est 
eum perpetuitatem argumenti desiderare. Contendit enim p. 85 Saga- 

Gommentationea lenensos. YIII, 1. 11 

Sagaristio promissum dedit^ Toxilus, ut iam in antecedente para* 
grapho p. 156 sq. vidimus^ amicum promissum praestaturum esse 
cum pro certo habeat, domum se recipit simulans se ipsum argen- 
tum quaesiturum esse^ re vera autem, ut lenoni doium aliquem 
nectat (v. 52: iisgue ero dotni, dum excoxero lenoni maiam rem 
magnam). Itaque iam hac prima scena duo Toxili consilia signi- 
ficantur. Primum enim Sagaristionis argento amicam liberatunis 
est; deinde adversus ienonem aliquid agitat Quas maias artes 
huic comminiscatur, duabus sequentibus scenis accuratius demon- 
stratur. In secunda enim primi actus scena Saturio parasitus m 
scenam prodit^) et in proxima Toxilus accedit haec verba secum 
loquens (81 sq.): 

Omnem rem inveni, ut sua sibi pecunia 
Hodie illam faciat leno libertam suam. 

Quomodo lenonem defraudare velit, e sermone, quem cum parasito 
habet; elucet Quamquam argentum^ quod pridie a parasito petiverat^ 
repudiat (nimirum; cum id a Sagaristione sibi fore pro certo ha- 
beat); tamen eum sibi argentum ita reperire posse (133) exponit^ 
ut filiam suam permutato habitu in speciem') lenoni vendat^ ven- 
ditam in libertatem vindicet^ quod parasitus se facturum esse 
promittit. — Itaque iam tribus prioribus scenis fabulae duo Toxili 
consilia perspicua sunt^) Primum enim^ quod iam in prima scena 
vidimuS; Toxilus Sagaristionis argento aroicam liberare^ deinde para- 
siti filia in speciem venumdata lenonem argento eroungere vuiU 

ristionem Toxilo argentum suppeditavisse , priusquam is dixisset se sta- 
tim reddere posse! 

1) Parasitus in priore argumento ab Isendijkio ita adumbrato, 
ut amatori ab amico ad liberandam amicam argentum suppeditetux^ 
nullas partes agit, sed demum in altero. Tamen iam in secunda scenar 
totius fabulae prodit! 

2) De lacuna post v. 136 statuenda vide § 6 (p. 166 sqq.). 

3) Quam confusa cogitatione Isendijk tenorem actionis sibi fin- 
gat, elucet e. g. e pagina 57 dissertationis , quae falso dictis scatet. 
Duo Toxili consiJia prorsus turbat et confandit. Intellegere non potest qni 
Toxilus parasito dicere possit: iam nolo argentum — obliviscitur argentum 
Toxilo a Sagaristione fore, ut ei parasiti argento opus non sit — deinde 
cur Toxilus, cum prius lenoni argentum solveret pro Lemniselene liberandaf 
quam a Sagaristione quicquam accepisset, satis habere non possit, si 
parasiti filia tantum sibi utenda detur, sed praeterea argento ei opus 
sit. Hoc prorsus falsum est: nam 11 5 Toxilus a Sagaristione argentum 
accipit et tum demum (III 3) lenoni solvit. Eadem confasione Isendijk 
pergit duo consilia Toxili turbare p. 63 sq. ad. 11 6. 

Id unum adhuc obscurum est^ cur Toxilus lenonem argento de- 
fraudare velit. Nam hoc ea de causa iieri; ut Sagaristioni argen- 
tum reddatur^ magis suspicari possumus quam e contextu certe 
coiligere^ et sequentia demum hoc aperiunt. Secundi quidem actus 
duae priores scenae nihil fere ad progressum actionis conferunt, 
nisi quod coniidentia Toxili perspicitur^ qui adeo non dubitat^ quin 
consilia sua bene eventura sint^ ut Paegnium puerum ad amicam 
mittat; qui eam bono animo esse iubeat. In tertia huius actus 
scena Sagaristionem gaudentem videmus^ quod occasio sibi oblata 
sit amicum adiuvandi^ cum erus sibi argentum ad solvendos boves 
Eretriae dedisset. In quinta scena Toxilo argentum dat^ attamen 
non prius quam tecte quaesivit; num Toxilus argentum redditurus 
esset (v. 319: enim tnetuo ut possim reicere in buhile, ne vagen- 
tur) et quam Toxilus affirmavit se redditurum esse (v. 320: ego 
reiciam: habe animum bonum), Argento accepto Toxilus denuo 
expressis verbis conOrmat Sagaristionem illud statim recuperaturum 
esse, V. 324 sqq.: 

Atque omne ego argenium tibi hoc actutum incolume redigam. 
Nam iam omneis sycophantias instruxi et comparavi, 
Quo pacto ab lenone auferam hoc argentum — 

Ad quam rem cum Toxilo Sagaristionis auxilio opus sit^ domum 
eum abducit. — Nunc igitur iaro nulli dubitationi obnoxium est^ 
cur Toxilus parasitum filiam suam in speciem vendere iusserit Eo 
enim consilio fit^ ut, quod Toxilus ipse v. 324 sqq. diserte elo- 
quitur, Sagaristioni argentum reddatur.^) Hoc alterum Toxili con- 

1) Certe Toxilns non expressis veibis Sagaristioni dicit se parasiti 
filiae opera ei argentum recuperaturam esse; sed hoc supervacaneum fuit, 
quoniam Sagaristionem statim domum abducit, ubi consilium suum cum 
60 communicaturus est. Spectatores autem non ignorabant, quas syco- 
phantias Toxilus lenoni comparavisset, cum iam in tertia primi actus 
Bcena audivissent, quae Toxilus parasito mandavisset. Isendijk qui- 
dem dicit (p. 86) plane et aperte a poeta pronuntiandum fuisse illam 
venditionem parasiti filiae eo tantum consilio fieri, ut Sagaristioni pecunia 
redderetur. Diligenter legenti hoc perspicuum est, etiam si non in os 
ingeritur. Isendijk pergit: „Immo, simulac pecuniam a lenone adepti 
sxmt (sc. Toxilus et Sagaristio), Toxilus etiam metuit, ne Sagaristio cum 
pecunia aufugiat: cur hic metus, si eo ipso consilio omnis lapis motus 
esset, ut Sagaristioni pecunia redderetur?^^ Quorum ne unum quidem 
verbum tota Peisa exstat, nisi forte Isendijk v. 680 dicit, ubi Toxi- 
luB Sagaristionem monet: ^^At ne cum argento protinam permittas do- 
mum, moneo, teJ'' Quod caute Toxilus, ut antecedentia verba sine ullo 
dubio docent, eo tantum consilio dicit, ne lenoni suspicio moveatur, si 

11* 

siiium interea exponitur: in prima scena tertii actus parasitus 
filiam suam docet^ quae ei^ cum lenoni veneat, loquenda sint 
eaque primum tergiversata se oboedituram esse poliicetur. In 
tertia scena eiusdem actus Toxiius sescentos nummos a Sagaristione 
acceptos (II 5) lenoni pro amica solrit, qui contra se statim Lem- 
niselenem liberam facturum esse promittit. Inde argumentum ita 
ad finem perducitur^ ut iam in eo enarrando vidimus (§ 1). Ilia 
autem res indicat duas partes fabuiae iam inde ab initio cohae- 
sisse^ quod Toxilus in tertia quarti actus scena^ quamquam leno 
ei nuntiat Lemniselenem liberam et in Toxili domo esse^ non sta- 
tim domum se recipit^ ut amica^ quam tandem tot difficultatibus 
superatis recuperavit; fruatur; sed in quinto demum actu Toxiius 
praesentia amicae frui potest; postquam promissum Sagaristioni 
datum praestitit et aiterum consilium^ quo illi argentum recupe- 
retur^ ad finem perduxit. 

Itaque equidem nulla vestigia contaminationis invenire possuni. 
Quamquam negare non possuro fabulam in duas partes diiabi, 
tamen unusquisque concedet has duas parteS; quibus singula Toxiii 
consilia exponuntur^ artissime cohaerere neque ullo modo seiungi 
posse. Et ne discrepantiis quidem et repugnantiis poeta se irre- 
tivit; quod quidem Isendijkium contendisse non mirandum est^ 
quippe qui tenorem fabulae non satis perspexerit neque duo Toxiii 
consilia distinguere potuerit. Immo vero poetam argumentum diii- 
genter quidem legenti mira quadam perspicuitate et elegantia ex- 
plicuisse et ad finem perduxisse iudico. 

Praeterea utrumque argumentorum^ e quibus Isendijk Persam 
contaminatam esse vult; tam tenue et exile est et adeo implica- 
tione et nodis caret^ ut nullo modo pro argumento totius fabu- 
lae poni potuisse videatur. Et ultro ambobus argumentis nulla 
res communis est nisi quod amatori argentum ad liberandam ami- 
cam deest (quam rem nimirum cum multis aliis argumentis com- 
munem habent), ut vix intellegi possit, cur poeta ipsa haec duo 
argumenta confuderit. Accedit praeter alios scrupulos, quos enu- 
merare iongum est; quod cum in utroque argumento amatorem 
hominem liberum fuisse Isendijk contendat^ omnino ratio perspici 
non potest, cur Plautus amatorem servum esse voluerit (cf. 
p. 163 sq.). 

§ 5. Persa cum Curc. Epid. Most. Stich. (Bacch.) ^) in numero 

Pseudo-Persamf qui peregrinum se esse piaedicaverat, domum aliquam, 
non portum petere videat. 

t) Initium Bacchidum amissum est. 

earum fabularum est^ quae prologo carent Attamen faciie fieri 
potuisse^ ut huic quoque fabulae principio prologus praemissus esset, 
qui quidem iniquitate temporum interisset^ docent et Pseudoli 
prologus^ cuius duo tantum versus reliqui sunt^ et Epidicus^ cuius 
fabulae prologum primo quidem exstitisse^ nunc autem intercidisse 
cum Friderico Leone^) censeo. Et profecto non defuit, qui pro- 
babile esse censeret^ Persae olim prologum praemissum fuisse. 
Oscar Seyffert enim; doctus Ule et intellegens fabulae paliiatae 
existimator^ quem nuper acerba morte litteris abreptum esse valde 
dolendum est; nonnuUas difTicultates^ quas Isendijii statuit^ ita toUi 
posse censuit; ut proiogus intercidisse sumeretur.^) Contrariam 
sententiam profert Fridericus Leo*), qui prologum non desiderat. 

lam in antecedente paragrapho demonstrare conatus sum repu- 
gnantiaS; quae Isendijkio actionem Persae turbare videbantur^ 
omnino non exstare et actionem a poeta ciare et distincte indica- 
tam et ad finem ita perductam esse^ ut nihii desideraretur, quod 
ad actionem melius intellegendam in prologo explanandum esset. 
Itaque neminem dubitaturum esse putO; quin Leo hac in re recte 
iudicaverit, quo iudice colloquio Toxili et Sagaristionis, quod prima 
totius fabulae scena continetur^ actio piane exposita est: Toxilus 
Sagaristionem amicum rogat^ ut sibi argentum ad liberandam ami- 
cam suppeditet Amicus promissum dat et Toxiius sigiiificat se 
lenoni dolum quendam nexurum esse. Continuo in altera scena actio 
incipit; cum parasitus introducitur^ cuius auxilio faiiacia in ienonem 
composita perficiatur. 

Sane mirandum est doium^ quem Toxiius ienoni iilaturus est, 
uno tantum versu (52) significari^ ubi subito ieno commemoratur, 
de quo ne unum quidem verbum usquam antea factum est. Sed 
quamquam confitendum est nimis fere brevibus verbis a poeta hoc 
Toxili consilium significari et iure hunc vei ilium exspectare Toxi- 
lum aut hoc ioco aut in prologo duo consilia sua accuratius expii- 
care et quem doium ienoni compositurus sit et quae ratio inter 
ipsum et iilum intercedat^ tamen unus iiie versus sufficit. Nam 



1) Plaut. Forsch. p. 179 sqq. 

2) Ann. Burs. 1886, 1 p. 111: „Vielleicht ist manches noch durch 
die VorausBetzung eines Prologs zu erklaren, in welchem auch dem 
Publikum Aufkiarung iiber die eigentumliche Stellung des Toxilus ge- 
geben sein konnte, wie im Prolog der Casina liber die serviles nuptiae", 

3) Plaut. Forsch. p. 177; „eine Voraussetzung, die aufierhalb der 
Handlung (scilicet in prologo) mitgeteilt werden muBte, enthalt das 
Stiick nicht." 

neque SagaristiO; cui ToxUus illa Terba dicit, neque spectatoreS; cum 
illum Tersum audiTerunt, ullo modo in incerto fuerunt, quas par- 
tes leno ageret^ cum ex Toxiii cum Sagaristione coiioquio per- 
cepissent illum amare neque haberC; unde amicam redimereti Ubi; 
quaeso; meretriX; quae ne sempiternam serTitutem serTiat (34) 
amator metuit^ in comoedia Tersari censenda est nisi in potestate 
lenonis? Itaque Sagaristio et spectatores^ ubi audiTerunt Toxilum 
lenoni malam rem magnam excocturum esse^ statim intellexerunt 
Toxilum erum amicae suae ulturum esse^ ut hoc uno Tersu sequen- 
tia satis explicentur. Ne id quidem opus fuit, quod Seyffert cen- 
suit; spectatoribus in prologo liberiorem Toxili condicionem ex- 
planari. Nam cum spectatoribus et Romanis et Graecis condicio 
dispensatoris satis cognita erat^ tum primae scenae Terba iam 
servi hic amant (25) et erus peregrist (29) inusitatam in co- 
moedia Toxili condicionem satis indicant. 

Ad quos locos Seyffert praeterea spectet, cum dicit nonnullas 
difiicultates tolli posse^ si prologus intereidisse sumatur^ cogitatione 
assequi non possum^ cum nuUus locus mihi tam obscurus esse Ti- 
deatur^ qui singulariter extra actionem explicari debeat^ nisi forte 
de tertia primi actus scena cogitat^ cui quidem; uti nunc est^ expli- 
catione opus est Hac enim in scena (t. 134 — 147) Toxilus a 
Saturione postulat, ut filiam suam ipsius gratia Tendat^ et Satu- 
riO; quamquam primo graTatur^ tamen minis Toxili commotus se ei 
morigeraturum esse pollicetur. Atque fieri non potuit^ quin Saturio^ 
priusquam promissum dedit^ erudiretur filiam suam non re Tcra^ 
sed in speciero tantum Tendendam esse. Quis enim pater^ etiamsi 
parasitus sit, filiam suam Tentris causa Tendit? An poeta consulto 
Toxilum non addentem fecit Tirginem in speciem tantum TenirC; ut 
nequitiam parasiti demonstraret; cuius nimiam aTiditatem comicos 
mirum in modum augere et libenter caTUlari iam supra ridimus? 
Quamquam non prorsus negaTerim poetam tale quid re Tera sequi 
potuisse neque occasione data Teritum esse parasiti deridendi causa 
iidem Teritatis parum serTare, tamen eis quae secuntur com- 
motus eum hoc loco tale consilium habuisse nego. Ex praeceptis 
enim; quae Toxilus Saturioni in sequentibus dat^ quae hic in Ten- 
denda rirgine obserTet; apparet et Tcnditionem in speciem tantum 
fieri et Saturionem hoc non ignorare. Ideo fieri non potest^ quin 
parasitus antea a Toxilo hac in re eruditus fuerit; quod nullo ap- 
tiore loco factum est quam post Tersum 136, ubi iam Ritschl 
et Goetz et Ladewig^) lacunam statuerunt Aeque constat signi- 

1) Philol. XVn p. 474 Bqq. 

ficationem venditionis in speciem faciendae a poeta hac in scena 
ac non in prologo amisso factam esse^ cum nimirum non plus 
spectatores quam Saturio scirent oporteret virginem non re vera, 
sed specie ad defraudandum lenonem venire. 



II De retractatione, 

§ 6. Cum in magna parte eorum, quae adhuc disputavi^ 
maxime id studerem, ut ostenderem pleraque vitia^ quae parum 
diligenter examinanti in Persa exstare videri possent; iniuria sta- 
tuta et re vera omnino non esse^ hac in parte commentationis in 
animo habeo^ ut Plautum ipsum tuter a criminibus eonmi; qui e 
vitiis compositioniS; quae ut adhuc silentio praeterii ita re vera 
exstant, poetam saepius nimis neglegenter se gessisse censent Et 
profecto in Persa non mediocria menda insunt, quae tam conspicua 
sunt, ut; ab ipso Plauto si originem traherent; efficerent; ut de in- 
genio Piauti valde dubitarem eumque inter mediocres admodum 
poetas numerarem. Sed bene contingit; quod nullo loco tam male 
de optimo Romanorum comico existimare cogimur. Scimus enim 
certis testimoniis imprimis e Casinae proIogO; quo poetae quanta 
gratia apud spectatores fuerit affirmatur; Plautinas fabulaS; cum 
poeta iam mortuo ;;Studiose expeterentur^^; iterum atque iterum 
actas esse. Quod cum fieret; fabulas non semper ita, ut e mani- 
bus poetae processerant; actas esse verisimillimum et iam dudum 
a viris doctis cognitum est; cum nimirum dominus gregiS; cuius 
in manibus fabulae scriptae erant; ratione habita sui ipsius in- 
genii et arbitrii mutataeque spectatorum voluntatis et iudicii con- 
textum modo augeret; ubi e re esse videretur; modo contraheret; 
ubi propositum spectatoribus suae aetatis non iam placere censeret. 
Qua ratione et alias fabulas et Persam mutationes non mediocres 
subiisse viri docti iure coniecerunt. Et profecto in Persa quidem 
actio modo ita festinatur et tam incredibili celeritate ad finem 
perducitur; vix ut a poeta ipso ita eam compositam^ immo postea 
ab alio circumcisam et contractam esse facile putes; modo quasi 
ut ea; quae contracta erant; compensarentur; actio fusius aucta et 
uberius deducta esse videtur quam ut Plautum ipsum talibus am- 
bagibus actionem tardavisse verisimile sit. Itaque Friderico 
Ritschelio^) ;;hanc fabulam non talem; qualis exstat; prodiisse e 
manibus poetaC; sed aliquam cum iniquitate temporum tum bane 

1) Praef. p. IX. 

insecuto dia67CBva6tov artiflcio mutationem sabiisse^^ persuasum 
est, neque Fridericus Schoell^) aliter iudicat^ quibus alii assen- 
tiuntur. Ego quoque cum huic retractatoris artificio magnam par* 
tem vitiorum; quae non raro tanta sunt, ut vel mediocrem poetam 
ea admisisse vix credamus^ tribuendam esse persuasum habeam^ hac 
in parte commentationis meae quaeram^ quaenam maxime partes 
Persae et quatenus a retractatore mutatae esse censendae sint^ 
ita ut primum de locis a retractatore additis^ deinde de contracti» 
disputem. Incipiam de locis a retractatore additis. 

Non casu fit^ ut locos postea additos prius tractem quam 
postea contractos: cum enim his statuendis nulla alia ansa sit, nisi 
quod aliquid desideratur, quod ad progressum fabulae intellegen- 
dum in contextu exstiterit oportet^ illi facilius cognosci et retegi 
possunt, non quo versus additi deteriores sint aut multum a Plau- 
tina dicendi ratione abhorreant; sed quia loci postea inserti multas 
discrepantiaS; quae ad rem et tenorem actionis pertinent, prae se 
ferunt Nimirum ei, qui pauciores vel plures versus inserendos 
putabant^ ut erant parum versati in componendis fabulis^ non tam 
id spectabant; ut tenorem fabulae servarent; quam ut spectatore» 
oblectarent. Itaque cum ipsi parum ingeniosi et acuti ad excogi- 
tandas novas sententias et facetias essent^ aegre quicquam novi attule- 
runt et quae Plautus alio loco facete et lepide dixerat; male repe- 
tiverunt: quo factum est^ ut eadem sententia^ quae ubi primo 
exstat optime in contextum quadrat^ alio loco repetita tenorem 
turbet. Quin etiam iili viri^ paene scripsi docti^ adeo erant in 
quaerendis novis verbis earundem sententiarum remissi et patien- 
teS; ut eosdem versus saepius ad verba repeterent. Itaque ubi 
unus vel alter versus aliunde repetitur^ non deest suspicio vicinos 
quoque versus non Plauti esse sed postea demum additos^ et ubi 
talis dittographia quam dicere solent in contextum non quadrat 
aliaeque discrepantiae sive verborum sive tenoris accedunt, totum 
locum postea insertum esse pro certo habeo. Ergo in sequentibuS;. 
ubi de locis postea additis acturus sum, magna vis tribuenda erit 
dittographiiS; quippe quae suspicionem moveant locum turbatum 
esse. Accedit alterum indicium^ quo vestigia retractationis facUe 
cognosci possunt. Retractatori enim^ ubi locum quendam inseruit, 
id potissimum spectandum erat^ ut ultimus versus loci insitivi apte 
congrueret cum verbis propositi^ cum hoc rursus sequeretur. Ita- 
que plerumque invenies finem versuum insitivorum eadem vel 

1) Praef. p. XIX. 

similia verba exhibere atque eum versum, quo retraclator a pro- 
posito recesserat; ut sequentia verba propositi locum insertum 
exciperent 

Itaque ratione exposita^ qua vestigia retractationis retegi 
possunt; locos additos ipsos recognoscamus. Ac primum quidem 
agendum est de versibus 441 — 443, quos dittographiam esse ver- 
suum 433 — 436 manifestum est. Qui versus ita leguntur (433 sqq.): 

Do. Mirum quin tibi ego crederemy ut tu idem mihi 
Faceres, quod partim faciunt argentarii: 
Uhi quid credideris, citius extemplo foro 
Fugiunt, quam ex porta ludis quom emissust lepus, 

et 441 sqq.: 

To. Fortasse metuis in manum concredere? 
Mirum ni^) citius iam a foro argentarii 
Aheunty quam in cursu rotula circumvortitur, 

Versus 441 — 443 iam Guyetus expunxit, cum eos dittogra- 
phiam versuum 433 sqq. continere putaret. Eius sententiam secuti 
sunt Osann^), Ritschl, Ladewig*), Langen*), Oscarus Brug- 
mann^), Schoell, cum Goetz^) de simplici interpolatione cogi- 
taret Quod quamquam concedi possit de versu 442, qui ex voca- 
bulis versuum 433 — 435 consutus sit, tamen non cadere in versum 
443 Brugmann recte dicit. Hoc enim in versu facUe cognosci- 
tur artificium retractatoris, qui, ne mirum esset eandem sententiam 
exiguo intervallo intermisso repeti, eum paulum mutandum putavit^ 
cum pro perspicua imagine fugae leporis minus dilucidam rotationis 
currus rotarum poneret. Neque enim quisquam negabit fugam 
argentariorum melius comparari cum fuga leporum animalium quam 
cum versatione rotarum inanimarum. Praeterea etiamsi illos versus^ 
meram interpolationem esse putaremus, tamen eis expunctis tot 
difficultates relinquerentur; totum locum ut integrum esse vix veri- 
simile esset. Itaque versus 441 — 443 non interpolatione in con- 
textum illatos esse, sed consulto retractatoris artificio totum locum 
additum esse cum Langeno persuasum habeo atque ea quidem 
deliberatione commotus, quam fusius persequi liceat. Atque primutn 

1) ni pro quin Langenus. 2) Anal. p. 202 sq. 

3) Phil. XVn p. 472. 

4) Plaut. Stud. p. 338 sq. 6) De „ni" particula p. 18 sq. 
6) Act. soc. phil. LipB. VI p. 266. 

quidein illi versuS; in quibus celerrimae argentariorum fiigae imago 
adhibetur^ ubi primum extant, (433 sqq.) optime in contextum qua- 
drant Hoc enim loco Toxilus Dordalo dicit se idcirco ei iratum 
fuisse^ quia sibi argentum credere nollet. Cui leno respondet 
se satis stultum futunim fuisse; si ei argentum credidisset: neque 
enim dubium esse^ quin ille idem fecisset quod plerumque argen- 
tarii: quos^ si quid creditum esset^ statim celerius foro fugere, 
quam ludis leporem; cum e porta emissus esset Contra altero loco 
(447 sqq.) eadem sententia minus apte contextui convenit et ultro 
aliae difficultates accedunt. Dordalus secum considerat^ cui argen- 
tum a Toxilo modo acceptum spectandum det, utrum probum sit 
necne (440). Mirum est lenonem, qui in argentaria satis versatus 
esse censendus est^ nescire cui argentum spectandum det; ut totus 
versus ea maxime de causa a retractatore additus esse videatur; 
ut occasionem; quamvis pessimam^ haberet illud de argentariis 
V. 433 sqq. facete dictum repetendi. Toxilus enim; quamquam 
Dordalus v. 440 secum deliberasse censendus est^ tamen v. 441 
ex eo quaerit: fortasse tnetuis in manum concredere? scilicet ar- 
gentariO; qui argentum spectet Quamquam persona non nominatur^ 
cui ne argentum concredat leno metuit; tamen argentarius fuisse 
censendus est; itaque hoc versu addito retractatori occasio oblata 
est illas de argentariorum fuga facetias repetendi, quae quin spec- 
tatoribus magnum gaudium attulerint non dubium est, attamen 
pessima: nam cum Toxili maxime interesset hanc rem quam celer- 
rime expediri, ut argento spectato statim amica eius a lenone libera 
fieret; exspectandum erat illum lenonem adhortaturum fuisse, ut sine 
cura argentariis argentum concrederet: sed ipsum contrarium dicit 
et lenonis metum auget^ cum argentarios argento accepto celerius 
a foro abituros esse dicat, quam rota in cursu circumvertatur. 
Neque sequentes versus discrepantiis carent, quas Langen 1. s. s. 
detexit. Et iure miramur, cur Toxilus lenonem travorsis angipor- 
tis ad forum ire iubeat et cur tanti aestimet^ ut amica occulte per 
hortum ad se veniat, cum in quinto actu aperte cum ea epuletur. 
Accedit quod via per angiportum et hortum^ quae etiam in aliis 
comoediis saepius occurrit^ hoc loco nescio an male repetita sit ex 
V. 678. 679; ubi optime in contextum quadrat; cum hoc loco ra- 
tione careat. Hucusque Langeno plane assentior. Sed quod de 
ultimis huius scenae versibus (44.7. 448) dicit, probare non pos- 
sum. Miratur enim neque intellegere potest; cur Toxilus amicam 
cras demum deis gratiam pro manumissione agere velit (447 sup' 
plicatum cras eat). Simplicissima est causa et facillima intellectu: 

quia nimirum id potissimum Toxilus cupiebat, ut amica sine mora 
frui posset neve haec sacrificando tempus tereret Itaque hic ver- 
sus minime offensioni est^ immo genuinum eum esse puto et Plauti 
ingenio dignissimum. Neque retractatori, qui quam misere et ser- 
Tiliter Plautinas sententias repetiverit ex antecedentibus versibus 
elucet^ tam novam et singularem sententiam imputaverim; cuius neque 
antea neque postea iterum mentio fit. Ut paucis absolvam, non versus 
440 — 448, ut Langen et qui eum secutus est, Schoell; sed ver- 
sus 440 — 446 tantum a retractatore additos esse persuasum habeo. 
Haec statuenti vestigia retractationis aperta sunt: ultima enim verba 
Dordali ante locum insitivum sunt: iam faxo hic erit (439). Tum 
secuntur septem versus additi (440 — 446). Quorum in ultimo 
rursus exstant yerba: iam hic faxo aderit, metri ratione habita 
paululum conversa et mutata, et ad versum supplendum additum 
est: at ne propalam. Perspicue igitur elucet retractatorem verbis 
iam hic faxo aderit, quibus ab exemplo Plautino recesserat; rursus 
ad propositum redire admodum quidem serviliter, sed ratione mini- 
me mira et misero retractatoris ingenio dignissima. Itaque cum 
totum versum 447 Toxilum loquentem facimus, omnia optime 
conveniunty ut inde a versu 487 sic legi velim: 

437. To. Nummi sescenti hic erunt 

438. Probi, numerati: fac sit mulier libera 

439. Atque huc continuo adduce. 

Do. lam faxo hic erit. 

447. To. Sapienter sane: supplicatum cras eat, 

448. Do. Ita hercle vero. 

To. Bum stas reditum oportuit. 

Quodsi ita scribimuS; versus 447 sententiam versus 439 op- 
time excipit et verba continuo adduce expUcantur verbis supplica- 
ium cras eat: Toxilus dicit se amicam continuo adesse neque 
diis gratiam agendo et sacra faciendo tempus perdere velle. Quod 
denique Langen versu 448 offenditur dicens Toxilum sine ullo 
iure Dordalum tarditatis arguere, cum Toxilus ipse morae causa 
sit; quippe qui iilum rursus atque iterum admonens abire prohi- 
beat; id leve et inane est. Nam et talia verba ut dum stas reditum 
oportuit saepius apud Plautum legaS; ubi significatur, aliquem mo- 
rae impatientem vix tempus exspectare posse, dum quod velit per- 
fectum sit; et Toxilus satis arrogans et insolens est; qui causam 
tarditatis non sibi, ut aequum erat; sed Dordalo subiciat Illud 
quoque contra Langenum, qui v. 439 finem scenae esse vuit; 

nescio an non iniuria monendum sit hoc modo scenam nimis cele'* 
riter et abrapte ad exitum properare. 

Non mediocrem diflQcultatem praebent deinde septima et 
octava quarti actus scenaC; ubi viri docti magnas lacunas et per- 
turbationes statuendas esse putaverant Postquam Sagaristio cum ar- 
gento a lenone accepto abiil, hic Toxilo gratias agit^ quod sibi in 
emenda virgine bonam operam dederit. Subito autem domum properat, 
cum quae voluerit edicta, edicere oblitus sit, et qui paucis versi- 
bus ante metuerat^ ne quis virginem modo emptam in libertatem 
vindicaret, eam Toxilo servandam relinquit Dum domi versatur^ 
Toxilus Saturionem evocatum secedere iubet idque eisdem duobu& 
versibus usus^ quibus iam IV 2 Sagaristionem secedere iusserat» 
Postquam Saturio secessit^ in sequenti scena Dordalus rarsus foras 
egressus se omnes servos loris transcidisse dicit^ quod supellectilem 
et domum squalentes non purgavissent. Tum Toxilo denuo gratias. 
agit et hic statim abit cum Lemniseleni se uiclinaturas. 

In his multa sunt quae gravissime offendant. Primum enim 
omnino intellegi non potest^ cur Dordalus domum abiens virginem 
non statim secum ducat Neque enim quicquam obstabat^ c[uomi- 
nus id faceret: postquam Sagaristioni pretium pro virgine solvit et 
hic abiit; virgo lenonis erat et exspectandum fuit eum statim cum 
praeda sua se domum recepturam esse^ praesertim cum valde ti- 
meret, ne quis virginem manu assereret. At ipsum contrarium 
facit: virginem relinquit et solus domum abit, quasi virgine statim 
secum ducta impediretur^ ne servis mandata daret eosque verbera- 
ret! Non minus mirandum est Toxilum diutius in scena versarl 
neque recusare^ quominus servanda virgine tempus perdat. Nam 
cum maxime eius^ ut iam vidimus^ interesset amica^ quae iam du- 
dum a Dordalo apud praetorem libera facta erat; quam ceierrime 
frai; expectandum fuit eum^ ubi hospiti eri sui operam dedit isque 
abiit^ statim domum properaturam et cum amica se inclinaturam 
esse: contra in scena versatur et inimico suo gratum facit. Tum 
suspicionem movent versus 727 sqq.: 

Affe illuc abscede procul e conspectu: tace, 
Ubi cum lenone me videbis conloqui, 
Tum turbam facito, 

Duo priores versus ad verba fere repetiti sunt e versibus 467. 468^)^ 

1) Non possum probare argatias, quibus nisi Ussing et partinL 
eum secutus Leo hoB vereuB in suBpicionem vocare couati sunt: cf. Keller- 
mann de Plauti sui imitatore (Diss. len. 1903) p. 156 ad Pers. 2. 

Bisi quod iu v. 467 inter verba conspectu et tace „et^^ inser- 
tmn est; quod in v. 727 omnes codices sine spatio omiserunt.^) 
Quamquam fieri potuit^ ut Plautus ipse neglegentiae indulgens 
duo versus ad verba repeteret, tamen res mira est^ et suspicio 
augetur; cum aliae difficuitates accedant Atque primum quidem 
versum 730 (tunc, quando ahiero — Sat. Quin taces? scio quid 
velis) solus A exhibet^ quem versum ea tantum de causa hoc loco 
ab interpolatore insertum esse^ ut quod in antecedentibus versibus 
peccatum esset sarciretur, Goetz iure coniecit. Tum versus 731. 
732 scenae octavae, praeterquam quod verbum *praecidere' hoc uno 
loco apud Plautum exstat; perspicue speciem centonis prae se fe- 
runt. Leno enim domo egressus duobus versibus praedicat se domi 
omnes verberassC; quia supellex et aedes squalerent. Quibus versi- 
bus is, qui composuit^ probabile reddere videtur, cur ieno do- 
mum abierity sed adeo imperfecta et manca ratione utitur^ ut me- 
lius fecisset; si nihil dixisset. A Plautina quidem arte tam rudia 
et inscita plane abhorrent In sequenti quoque versu transitus a 
Dordali verbis ad Toxili nimis abruptus et rudis est. Toxilus le- 
nonem interrogat: redis tu tandem? et hic respondet: redeo: tum 
subito Toxilus: Ne ego hodie tibi bona multa feci, ad quod Dor- 
dalus ei iterum gratias agit Ergo rursus eandem rem tractant^ 
quam priusquam leno domum abiit; illo tantum discrimine inter- 
positO; quod priore loco e sermone sequitur^ ut ieno Toxilo gra- 
tias agat; altero loco autem haec res arcessita est. 

Tot discrepantiiS; quas partim iam alii ante me^ partim ego 
ostendimus^ commoti viri docti animum induxerunt^ ut hoc ioco ma- 
gnas lacunas statuendas putarent^ cum Plauto tantam inscitiam artis 
scenicae vix imputare auderent Goetzio quidem posterior quarti 
actus pars iam inde a quinta scena usque ad finem suspicionem 
movet^), ut de maioribus lacunis cogitet Ladewig quoque in 

1) Quam lectionem editio Schoellii piaebet, 4^i post tace inter- 
pmudt, minus probanda est, cum Saturio turbam faciat non ubi Toxi- 
limi cum lenone coUoqui videt, sed tum demum, cum ille abiit. Itaque 
Isendijk post conspectu interpunxit et t<ice cum sequenti versu con- 
iunxit. Qua ratione quamquam sensus corcigitur, tamen quomodo ille 
versus in hunc locum irrepserit, non explicatur neque reliquae difficul- 
tates tolluntur. 

2) Quod ad septimam, octavam, nonam scenam attinet, plane ei 
assentior discrepantias et ineptias statuenti. Sed quod quintam et sex- 
tam quoque scenam neglegenter composiias esse dicit, facere non pos- 
sum, ut eius sententiam sequar, cum hisce in scenis ne minimum quidem 
invenire potuerim, quod offensioni sit Ne illud quidem probare possum, 

scena septima illos versus 727. 728 ad iacunam in contextu Plau- 
tino explendam repetitos esse censet et Isendijk ^^magnas pertur- 
bationes atque lacunas esse indicandas^' putat Hihi alia ratia 
placuit, qua ex mea quidem sententia omnes difficultates septimae 
et octavae scenae tolluntur. Versus 721 posteriorem partem et 
sequentes usque ad versus 734 priorem partem expungendos esse 
puto ut a retractatore additos, ita ut inde a versu 718 sic legi 
velim: 

718. To. Credidi gratum fore 

719. Beneficium meum apud ted, Do. Immo 

equidem grdtiam 

720. Tibi, Toxile, habeo: ndm te sensi sedulo 

721 a. 734b. Mihi ddre bonam operam; fdteor habeo grdtiam. 

735. To. Num quippiam aliud me vis? Do. Ut bene 

sit tibi. 

736. To. Pol istuc quidem omen idm ego usurpabo domi: 

737. Nam iam inclinabo me cum libertd tua. 

Hoc quoque loco perinde ac priorC; quem a retractatore additum 
esse vidimus^ vestigia retractationis facile cognoscuntur. Eandem 
rem^ qua ab exemplo Plautino recesserat Dordaium Toxilo gratias 
agentem facienS; retractator rursus tractat^ cum ad propositum re- 
deat atque eo consiliO; ut sequentia verba antecedentibus conveniant 
Sed quam ionge arcessita iila gratiarum actio altero loco sit^ iam 
supra demonstravi. Quae retractator inseruit; discrepantiis et inep- 
tiis plena et certe retractatorC; non Plauto digna sunt Illius in- 
scitiam redolet^ quod Dordaii discessus a scena omnino non proba- 
bilis redditur^ qiiod trita verba^ quae alioqui et hac in fabula et 
in ceteris inveniuntur, retractatoris inopia proprii consilii et sen- 
tentiarum exstant et iocum insitivum maximam partem explent: 
versus 727. 728 quidem ex altera quarti actus scena repetiti sunt^ 
verba numquid moror (726) in eadem scena iam exstant (462), 
verba dictum sapienti sat est (729) et quin taces? scio quid velis 
(730) trita sunt et saepius similia legas apud Piautum et apud 

quod virginis reBponsum, quod Toxilo sapientiam eius laudanti dat (674. 
676), parum moribus virginis respondere dicit. Certe virgo vehementer 
recusat, ne inhoneste quasi serva vel etiam specie veneat et lepidis ver- 
bis patri dedecus et infamiam propositi ostendit; sed quae in lenone 
emungendo tantam calliditatem et versutiam et paene nequitiam prae 
se f^rt, ei talia verba proverbii loco celebrata, qualia Tozilo respondet, 
imputare non dubito. 

Terentium (Phorm. 541: Ah, dictum sapienii sat est). Tum verba. 
lenonis domo redeuntis (731. 732) inepta et tenuia sunt et simi- 
libus locis aliarum fabularum assimiiata esse videntur. Denique 
verba bona multa facere (734) hoc loco non proprie exstant; sed 
iam V. 263 inveniuntur^ item Poen. 1216; Cas. 468. 

Quodsi ad extremum quaerimus^ quo consilio retractator hunc 
locum inserendum putaverit^ me errare non putO; si eum — ut mitta- 
mus quod ei magnum gaudium attulit lenonem se servos loris transci- 
disse dicentem facere — id potissimum studuisse dico^ ut spectatori* 
bus adventum Saturionis filiam in libertatem vindicaturi ostenderet* 
Qua in re fortasse recentiores quoque ei assentiuntur opinantes ad 
tenorem fabulae demonstrari opus esse Saturionem in propinquo 
versari; ut statim occasione data prorumpat; qua de causa nescio 
an similia iam apud Plautum exstitisse coniciant. Mihi autem mi- 
nime opus esse Saturionis adventum demonstrari^ immo multo effi- 
cacius et ad eventum valentius esse videtur Saturionem et ienoni 
et spectatoribus inopinatum in scenam prorumpere et lenoni prae- 
dam^ quam iam domum abducturus erat^ subito eripere. Et si 
quis cum pulvisculo rem exhaurire velit; periculum lenoni imminens 
et adventus Saturionis iam satis demonstrata esse videntur metu 
lenoniS; quo v. 714 — 718 captus est: 

lUequidem iam scit quid negoti gesserit, 
Qui mihi furtivam meo periclo vendidit. 
Argentum accepit, abiit: qui ego nunc scio, 
An iam adseratur haec manu? quo illum sequar? 
In Persas? nugas, 

Quodsi continuo post hos versus et postquam Toxilus quam paucissi- 
mis verbis perditis domum abiit (neque enim intellegi potest, cur 
diutius in scena versetur) lenonis metus exitu comprobatur et Sa- 
turio ei praedam eripit; hoc multo efficacius est quam si fusius 
Saturionis adventus demonstratur^ praesertim tam inscita et inepta 
ratione, qua hoc loco fit. Poelae quoque consilium fuisse, ut ubi 
primum Sagaristio cum argento abiit^ Saturio statim iiliam suam 
in libertatem vindicaret, dilucide apparet e tertia primi actus 
scena^ ubi Toxiius Saturionem edocet^ quid rei ei gerendum sit 
(v. 162 sqq.): 

To. Nam ubi ego argentum accepero, 
Continuo tu illam a lenone adserito manu. 
Sat. Sibi habeat, si non extemplo ab eo abduxero. 

Saturio igitur semper custodire et dum filiae venditio fit in pro- 
pinquo adesse censendus est; neque opus est eum a Toxilo de 
officio suo admoneri; cum ex sua re esset fiiiam in libertatem 
vindicare. 

Restat finis fabulae; cuius versus 833 — 851 postea additos^) 
esse Isendijk iure coniecit. Mihi quoque illa lenonis cavillatio 
et vexatio et Toxili sociorum convivium fusius extenta et paene 
intolerabiliter producta esse videntur et argumentis^ quibus nisus 
ille vir doctus hanc partem fabulae postea demum additam esse 
conclusit; nihil habeo quod addam^ nisi quod versus 845 (hicin 
Dordalus est lenOy qui hic liberas virgines mercaiur?), praeterea 
quod parum apte in contextum quadral, ea quoque re suspicionem 
augere mihi quidem videtur^ quod manifesto ad versum 749 ex- 
pressus est; qui ita legitur: qui hic commercaris civis homines 
liberos. Multo hercle melius versum 832 et antecedenteS; ubi 
Sagaristio lenonem deridet, versus 852 secpiitur^ ubi idem Saga- 
ristio lenonem per ludibrium interrogat, quid illi sescenti nummi 
aganl, quam versus 833, ubi Toxilus praeter exspectationem et ex 
vano socios ad ludificandum Dordalum iterum adhortatur. 

§ 7. Postquam artificium retractatoris non mediocres locos 
in contextum Plautinum inserentis vidimus; iam facilius erit ra- 
tionem agnoscerC; qua locos quosdam contraxit. Hic au- 
tem ea difficultas oritur, ut non semper satis certe diiudicare 
possimuS; utrum Piauto ipsi an retractatori tribuendum sit, ubi 
exemplum Graecum concisum esse videtur. Cum enim lacunis 
statuendis nuila alia ansa sit, nisi quod aliquid deest; quod ad pro- 
gressum fabulae intellegendum exstitisse oportet, saepe in opinione 
singulorum magis quam in certis argumentis positum est, utrum 
quis retractatori potius inscitiam arXis scenicae et neglegentiam 
tribuere velit an ipsi Plauto. IUud tamen verisimilius esse et ea 
re probatur, quod Plautum elegantem comicum esse scimus, et quod 
retractatorem exemplum Plautinum non mediocriter mutavisse proxi- 
ma paragrapho vidimus. Qui enim non veritus est tam amplos 
locos in contextum insererc; is etiam alios locos, si lubuit; con- 
traxisse facile censendus est. Itaque ubicunque res incerta est, 
utrum Plautus an retractator peccavisse putandus sit; semper ad 



1) P. 81 sqq. Ambigit, utrum de contaminatione cogitandum an hi 
versus postea additi esse censendi sint, ut fabula satis brevis, qualis 
nunc exstat paulum extenderetur. Hoc sine dubio rectius est, cum illa 
quae de contaminatione protulit, nugas esse iam yiderimus. 

eam sententiam inclino; ut illum culpa absolvam; hunc vitium com- 
misisse putem. Hac ratione; quam sequar; exposita propositum 
ipsum tractemus. 

Quae scena maxime Ritschelium commovit; ut de diasceu- 
astae artificiO; quo fabula contracta esset; cogitaret^ nona est actus 
qnarti; qua in scena ;;post venditam Saturionis filiam mirum hi 
modum nec usitata Plauto festinatione exitus fabulae praecipi- 
tetur." Hoc enim loco id agitur^ ut, postquam Sagaristio argento 
accepto abiit, Saturio repente progressus virginem a lenone emp- 
tam filiam suam vindicet illumque vix resistentem in ius trahat. 
Quae cum quattuordecim tantum versibus contineantur^ non abest 
suspicio; quin contracta sint^ praesertim cum antecedentes scenae 
atque maxime ea^ in qua virgo lenoni venit^ rem fusius et admodum 
multis verbis persequantur; ita ut nona scena comparata cum ce- 
tms nimis brevis esse videatur. Itaque omnibus fere viris doctiS; 
qui de Persa egerunt; haec scena contracta esse visa est. Atque 
Ritschelius^ quamquam quasnam potissimum res desideret^ accu- 
ratius non exponit^ tamen hanc fabulae partem tantopere circum- 
cisam esse putat^ ut ^^inde insolita brevitas totius fabulae alic[ua 
saltem ex parte repeti possit." Ritschelii sententiam sequitur 
Schoell; qui eius verba repetit. Goetz^) non solum nonam quarti 
actus scenam contractam esse^ sed etiam quinque posteriores huius 
actus scenas iam inde a quinta^) mutationem subiisse censet. At 
ne hic quidem vir doctus conicere ausus est; quid maxime exci- 
disse censendum sit. Langeno^) autem non tam multa quam 
Ritschelio excidisse videntur. Tum Isendijk^) hanc scenam 
Yalde circumcisam esse ratus et coniectura periclitatus^ quid olim 
exstitisse videatur, res affert; quas ego quidem iterum iterumque 
meditatus non utique desideravi. Miratus enim Saturionem et filiam 
tam paucis verbis inter se salutare et Dordalum Saturioni virginem 
filiam suam vindicanti statim fidem habere seque periisse persua- 
sum habere exspectavit lenonem negantem Saturionem et filiam 
vera loqui^ quam iure se possidere persuasum haberet; virginem 
obtinere conatum esse et ^^utrumque silvam conviciorum et exsecra- 
tionum in caput inimici effudisse^^ quae res optimam poetae occa- 
sionem obtuUsset ^^plurimas facetias salesque adhibendi.^^ Quod 
salutationem inter patrem et fiiiam mancam esse dicit^ recte dicit; 
cum profecto exspectandum sit patrem^ qui filiam e terra remota 

1) L. 1. p. 800 sqq. 2) Vide huiuB commentatipnis p. 178 adn. 2. 
3) Plaut. Stud. p. 386. 4) L. L p. 74 sq. 

Gommentfttiones lenenses. Yin, 1. 12 

diu investigavit investigatamque denique invenit^ multo pluribus et 
iaetioribus verbis salutaturum esse^ quod idem in filiam vaiet. Sed 
quae de verbis et ratione Dordali suspicatur^ eis assentiri non possum: 
immo recte se habere hoc ioco actionis festinationem puto. Leno 
enim satis superque monitus erat, ne virginem liberam suo periculo 
emeret; ac primum quidem in epistula, quam Toxilus ei ab ero 
suo perlegendam tradit (v. 524 sq.): 

Ac suo periclo is emat, qui eam mercdbitur: 
Mancipio neque promittes neque quisquam dabit, 

Quo audito statim lenonem piget virginem emere^ cum haud igno- 
ret gravissimum supplicium sumi de eo^ qui^ cum liberos homines 
emat, facinus avSQanoSLtfiLov committat Itaque continuo Toxilo 
respondet minime sibi opus esse litibus et tricis neque se argen- 
tum suum foras enumerare velle (530. 531). Et pergit (532): 

Nisi mancipio accipio, quid eo mi opus est mercimonio? 

et 534 sq.: 

Metuo hercle vero: sensi ego iam compluriens 

Neque mi haud imperito eveniet, tali ut in luto haeream. 

Tamen quamquam tali in re iam saepius acerba expertus est; na* 
tura lenonia vincit et hortante Toxilo virginem emere constituit. 
Ac rursus a Sagaristione^ priusquam pretium indicat, commonetur 
se illam suo periculo emere (589): 

Prius dico: hanc mancupio nemo tibi dabit. iam scis? 

nec minus a virgine satis claris verbis (653 sqq.): 

lam hoc tibi dico: actutum ecastor meus paier, ubi me sciet 
Venisse huc, ipse aderit et me abs te redimet. — 

— Nam etsi res sunt fractae, amici sunt tamen 

et postremo a Sagaristione (665): 

Tuo periclo sexaginta haec dabitur argenti minis. 

At monentium verba iam nihil proficiunt: avaritia lenonis maior 
est; quam ut lucrum in praesentia faciendum prae periculo futuro 
omittat et praedam manibus emittat: virginem emit. Continuo autem, 
ubi argentum e manibus dedit et Sagaristio abiit, leno lucro suo 
gaudere nequit et quam stulte fecerit sentit (714 sqq.): 

niequidem iam scit, quid negoti gesserit, 
Qui mihi furtivam meo periclo vendidit. 



— 179 — 

Argentum accepit, dbiit: qui ego nunc scio, 

An iam adseratur haec manu? quo illum sequar? 

In Persas? nugas. 

Itaque faciie intellegi potest et optime a poeta probatum est le- 
nonem; ubi primum patrem virginis advenisse audivit; statim se 
periisse sentire^ cum id quod limuerat evenire videret, neque 
omnino dubitare^ quin Saturio vera loqueretur. Qua de causa cum 
se libera virgine empta magnum facinus commisisse et in manifesto 
avdQa7toSL6fiG) teneri sibi conscius esset, cavendum ei erat, ne 
conviciis in patrem virginis collatis eum plus irritaret, immo sup- 
pliciter eum implorare debuit, ut sibi parceret et a causa ccvdQa- 
xodv6(iov desisteret. Et tale quid re vera apud Plautum exstitisse, 
a retractatore autem omissum esse^ ex alia quoque deliberatione 
sequitur^ ad quam quinti actus ratione habita perducimur. 

lure enim miramur in quinto actu Saturionem parasitum^ qui 
ventris tantum causa se Toxilo operam dare praedicaverat, non in- 
teresse convivio, quod hic omnibus quorum opera dolus prospere 
evenerat comparavit. Neque minus mirandum est lenonem; quem 
in line quarti actus a Saturione in ius raptum esse scimus^ unde 
propter magnitudinem criminis vix ei redeundum fuit^ in quinto 
actu rursus in scenam prodire et nos omnino non certiores fieri^ 
quid inter Saturionem et Dordalum in foro actum sit. Itaque 
Wilamowitz^) coniecturam fecit, quae aliqua saltem ex parte 
magnam probabilitatem prae se ferre mihi quidem videtur. Atque 
ratus non retractatorem, sed Plautum ipsum hanc partem fabulae 
contraxisse haec fere exponit: leno virginem furtivam liberam suo 
periculo emit, ita ut neque vadem emptionis neque testem habeat 
neque syngrapham^ qua se bona fide egisse probare possit. Itaque 
a patre virginis in ius rapitur^ cum in manifesto dvdQaxodL6(ia 
teneatur^ in quo qui deprelienditur Attico iure recta via ad unde- 
cimviros eundum est; apud quos de capite agitur. Itaque cum 
nihilominus Dordalus in quinto actu rursus in scenam prodeat ne- 
que Saturio cenae a Toxilo paratae intersit^ fieri non potuisse con- 
cludit; quin in exemplo Attico leno; ne lite capitis implicaretur^ 
magna pecunia data a Saturione impetraret^ ut a causa avdQaTCo- 
dve^ov desisteret; Saturionem autem^ postquam in foro a Dordali 
trapezita pretium silentii acceperil, cum filia et praeda domum se 
recepisse. Quorum multa Plautum^ quae nimis Graeca ei visa 



1) Ind. Bchol. Gott. 1898/94 p. 20 eq. 

12* 

essent; resecuisse videri; qui conira Romanorum antestandi morem 
et praetorem intul^t. 

Quae quamquam ut aliis yiris doctis^ ita mihi ;;baud inepte 
disputata esse videntur^^; tamen non plane eis assentior. Primum 
enim Plauto tantam inscitiam non imputaverim; ut eum omnino 
hon probabiie reddidisse putem^ cur parasitus cenae non iutersit et 
ieno; qui in praetoris potestate esse censendus est^ rursus iu scenam 
progrediatur. Nihilomagis causam probare possum^ qua commotus 
Plautus ex Wilamowitzii sententia iliam partem fabulae contraxe- 
rit. Dicit enim Piautum multa^ quae ei nimis Graeca visa essent^ 
resecuisse. Sed id ipsmU; quod Wilamowitz maxime desiderat^ 
lenonem magna pecunia data a Saturione impetrare conatum esse^ 
ut a causa ccvdgaTiodi^iLov desisteret, neque Atticum neque Ro- 
manum^ sed omnino humanum est. Itaque illud vitium non ad 
Plauti inscitiam artis scenicae, sed ad retractatoris artificium referen- 
dum esse puto^ qui quae Wilamowitz desiderat omisit^ ut contra 
quinti actus convivium et ceteras fabulae partes augere posset, 
quas amplificationes illi tribuendas esse iam vidimus. Illud quo- 
que parum recte Wilamowitz sumere mihi videtur, quod Saturio- 
nem praedixisse statuit „se terriculis aTtayoyfi^ Dordalo tot Philip- 
peos extorturum esse, ut tandem aliquando domi satur fieri possit.^^ 
Neque enim opus est tale quid conicere et ea scena^ in qua Wila- 
mowitz Saturionem hoc praedixisse putat^ septima quarti actus, 
parum idonea est, quippe quam non, ut ille vir doctus coniecit, 
miserrime ab histrione concisam, sed a retractatore fusius auctam 
esse me probavisse sperem. Denique Wilamowitz colligere vide- 
tur ea^ quae in exemplo Graeco exstitisse, sed a Plauto resecta 
esse posuit, in quinto demum actu a Dordalo narrata esse, cum 
graviter lamentans in scenam prodiret. Mihi autem verisimilius 
esse videtur haec in scena potius acta quam narrata esse atque in 
illa quidem nona scena quarti actus, quae tam brevis et contfacta 
est. Leno enim, cum a Saturione ad praetorem sequi iubeatur, 
condiciohem quandam propositurus est, qua hunc ut a consilio 
suo desistat commovere conatur (750 Do. Sine dicam; audi). 
Parasitus autem nihil audire vult et surdum se esse praedicans 
lenonem et filiam ad praetorem sequi iubet, qua re quartus 
actus finitur. In exemplo Graeco autem et apud Plautum ipsum 
puto Saturionem primo quidem negavisse se quicquam audire 
vellC; tum autem, cum vox argenti aures eius attigerit, animum 
attendisse, et ubi leno magnum pretium silentii ei promiserit; avari- 
tiae diutius non restitisse^ denique cum ei insuper cavendum esset^ 

ne fraus sua apud iudicem detegeretur^ lenonis condicionem acce- 
pisse. Tum autem Toxilum lenonem non ad praetorem^ sed ad 
trapezitam sequi iussisse^ ut pretium statim solveret; postquam 
magno gaudio elatus se hodie primum suis ipsius stimptibus satu- 
rum fore et genio suo suaviter facturum esse praedicavit — Quodsi 
haec a retractatore quodam resecta esse statuimus^ et nonae quarti 
actus scenae brevitas explanatur et quinti actus difficultates tol- 
luntur: tum perspicuum est lenonem rursus in scenam prodire 
posse et miserrime lamentari se vehiculum argenti eiecisse nec 
minus facile intellegitur^ cur parasitus convivio non intersit. 

Praeter nonam quarti actus scenam in Persa nullum alium 
locum inveni, qui a retractatore contractus esse videretur. Lade- 
yvig^) quidem iacunas non tam in fine quarti actus quam in duo- 
bus prioribus actibus statuendas esse censuit. Sed optimo iure 
Goetz^) eius argutias reiecit, cum vix dignae sint, quae serio re- 
spiciantur. Unam tamen lacunam^ quae quidem non relractatoris 
artificio sed iniquitate temporum orta est; a Ladevico Ritsche- 
lium secuto iure statutam esse iam vidimus in paragrapho quam 
de prologo scripsi (§ 5 p. 166 sqq.). 

III De tempore exempli Graeci. 

Postquam ea^ quae de compositione et retractatione Persae 
dicenda videbantur; expedivi^ iam in eo est; ut hac in parte^ quod 
iam in initio significavi; denuo in sententiam Wilamowitzii in- 
quiram^ qui Persam Demosthenica aetate factam et mediae Atti- 
corum comoediae esse accuratius ostendere conatus est. Quam- 
quam antea omnes Plauti fabulas novae comoediae neque ullam 
Demosthenicae aetatis expressam esse sibi persuaserat (p. 15), 
tamen subito adductus est; ut sententiam suam mutaret; cum in 
Persa nonnulia se ei offerrent; e quibus sine dubio elucere ei 
videbatur fieri non posse, quin Persa Demosthenica aetate facta 
esset. Perspicuum est ipsius illius quae Wilamowitzio casu ob- 
viam se dedit rei gratia omnia aiia argumenta; quae vir doctissimus 
ad sententiam suam probandam protulit, allata esse, quod et ipse 
concedit (p. 26), ut hoc primario argumento labefactato tota sen- 
tentia caduca sit, cum nimirum cetera argumenta ab eo allata non 
multum valere mihi quidem videantur. 

§ 8. Argumentum primarium quo maxime Wilamowitz ut 
Persam superstite regno Persarum idque Demosthenica aetate 

1) Philol. XVII p. 474 sqq. 2) L. 1. p. 298 sqq. 

factam esse crederet commotus est^ in eo positum est^ quod ,,Ti- 
marchides Atheniensis expeditioni interest a rege Persarum in Ara- 
biam susceptae et Persa puellam ex Arabia raptam Athenis vendit^^^ 
Quae quod non re vera gesta essent^ sed a Toxiio servo fingerentur^ 
ad iilam rem omnino non pertinere: ea fingi, quia fingi tum potue- 
rint. Deinde nullo tempore ex Persia venire potuisse dici eum 
(v. 498) qui veniret ex Arabia, nisi cum totam Asiam Persae ob- 
tinerent Quibus argumentis commotus Wilamowitz concludit 
Persam compositam esse superstite regno Persarum et omnia eximie 
convenire temporibus Artaxerxis III. Ochi^ fortissimi regis Persarum^ 
qui anno 338 mortem obiit. 

Concedendum est haec argumenta ea esse quae obstupefaciant^ 
et facile effectura esse^ ut quae ille vir doctus ex eis collegit^ nulli 
dubio obnoxia videantur. Et profecto viri docti eis ita capti sunt^ 
ut ad hunc diem nusquam legerim quemquam ea refutare vel in 
dubitationem vocare conatum esse. Hueffner quidem^ ut iam in 
initio commemoravi^ quamquam et ipse primo Persam novae comoe- 
diae esse persuasum habuerat idque probare conatus erat^ Wila- 
mowitzii argumentis victus Demosthenica aetate eam scriptam 
esse censet (1. c. p. 70 — 71). Non secus Leo Wilamowitzio plane 
assentitur.^) Ego quoque quamquam Persae indolem novae comoe- 
diae tam esse quam posset antea mihi persuaseram^ tamen primo 
obtutu illius viri docti argumentis cedens dubitare coeperam. 
Diutius autem et accuratius hanc rem mente agitanti argumentum; 
quo maxime ille nititur^ neque ab omni parte probabile neque suf- 
ficere mihi visum est, quo tam mira et notabilis res — inter 
viginti enim et unam fabulas Plautinas viginti novae comoediaC; 
una mediae esset — satis firme probetur. 

Pro fundamento argumentandi rationis suae Wilamowitz, 
quem sequitur Hueffner^ posuit; quaecunque in comoediis Graecis 
de tempore praesenti pronuntiarentur ad id ipsum tempus referenda 
esse^ quo comoedia composita esset. Equidem ut hanc rationem 
non agnoscam aut refutare audeam tantum abest, ut valde dolerem, 



1) Plaut. Forsch. p. 110 . . . „der Persa, den Wilamowitz auf einen 
Dichter der mittleren ComQdie zuriickgefiQirt hat". Idem in adn. addit 
V. 606: ChrysopoUm Persae cepere vrbem in Ardbia re vera nihil aliud 
posse significare nisi: pocadsvg ^ocd-slXs XQvaoTCoXiv rijg kQccplag, Ei 
adhuc persuasum esse Persam mediae comoediae esse eis probatur, 
quae nuper in Herm. XLI p. 440 — 446 de Diogene apud Plautum dis- 
seruit, ubi dicit (p. 440): „Da6 das Original des Persa vor der ZerstQrung 
des Perserreichs gedichte^ ist, hat Wilamowitz erwiesen . . ." 

si cuiquam hoc contingeret: tum enim Hueffner omnem ope- 
ram^ quam in dissertatione sua doctissima et diligentissima posuit, 
plane perdidisset. At hac in re statuenda cavendum est, ne ultra 
modum egrediamur; immo facile credemus poetam comicum suo 
loco, ubi certum consiiium sequebatur, illam rationem neglegere 
potuisse. Sic in Persa expeditio Persarum contra Arabes fingitur 
«t ipse pernego omnino in nullam partem valere, quod Wilamo- 
witz contendit; utrum quae de Persarum in Arabiam expeditione 
«t de puella ex Arabia rapta dicuntur re vera facta an a Toxilo 
fraudulento consilio ficta sinL Est enim ut ita dicam iictio co- 
mica; qua id unum agitur^ ut decipiatur stultus leno^ qui cum 
in aliis rebus eximiam prae se fert ignorantiam tum in rebus 
publicis praesertim earum terrarum; quas propter nimiam ab 
Athenis longinquitatem cogitatione sua tamquam per nebulam sibi 
fingebat. lam supra (p. 155 sq.) vidimus lenonis stultitiam ultra 
modum auctam esse^ ut profecto si dimidio minus stultus Dordalus 
a poeta fictus esset^ tamen vix scire posset^ quae necessitudo e. g. 
inter Macedoniam et Graeciam tunc intercederet^ nedum utrum 
tunc temporis bellum inter Persas et Arabes fieri itaque fingi 
posset necne. Ultro autem a vafro servo non terrae Atheniensibus 
satis cognitaC; sed ut leno quae necessitudo inter duas gentes belli- 
gerantes intercedat ne sciat; remotissimae^ Persia et Arabia^ inter 
se bellttm gerentes finguntur; utpote quae propter magnum ab 
Athenis intervallum ne eruditioribus quidem nedum stulto leaoni 
satis cognitae esse videantur. In Arabiam hoc certe valet et lubet 
«xemplis probare omnibus comoediarum Plautinarum locis, quibus 
Arabia commemoratur; de hac terra hominum cogitationem mirum 
in modum perturbatam et confusam esse. Commemoratur autem 
Arabia, cum discesseris a Persa, tribus ni fallor locis fabularum 
Plautinarum. Atque primum quidem in Curc. v. 443, quo quidem 
haud multum probatur: quamquam cum militis fortiter facta terrae- 
que ab eo subactae credibiles et incredibiles enumerantur ne 
Arabia quidem desideratur.^) Maiorem deinde vim probandi prae- 
bent duo Trinummi loci, quorum prior (v. 845. 846) sic legitur: 

Advenio ex Seleucia, Macedonia, Asia atque Arahia, 
Quas ego neque oculis nec pedibus unquam usurpavi meis, 

1) Ut hoc loco Arabes Nabataeos esse intellegendos putem, quod 
Hueffnero placuit (p. 21), animum inducere non possum. Adeo insolen- 
ter enim Curculio eri sui facta iactat, ut ezceptis fortasse eis gentibus, 
quae priores nominantur, de vere factis vix cogitandum esse censeam. 

et quod quidem ad Arabiam pertinet nullum mendacium pronun- 
tians sycophanta addere potuit: quae ubi terrarum sita sit; utrum 
re vera an in fabulis tantum exstet prorsus nescio. Hoc enim 
apparet e versu 933^ ubi idem sycophanta haec nugatur: 

Omnium primum in Pontum advecti Arabiam terram sumus, 

Omnino nihil aliud Athenis de hac fabulosa terra cognitum esse 
videtur nisi inde herbas amoene olentes et salubres importari 
(Poen. 1179, Mil. 412, Trin. 934. 935). Etiam Chrysopoiis nomen 
videtur indicare fabuUs hic omnia scatere. Nam Arabiae urbs 
huius nominis aliunde non innotuit et statim hoc nomen cum 
verbo xqv66^ compositum fictum esse significatur. Ne de Persi» 
quidem ineruditiores saltem Atheniensium multo meiius quam de 
Arabia instnicti esse videntur, cum in Stichi t. 24. 25 Panegyri& 
aureos montes Persarum harioletur (cf. Ar. Ach. 82), c[uamquam 
alia testimonia desunt. 

Itaque non me falli spero, cum eandem atque in exemplis 
ailatis confusam de terris belUgerantibus opinionem in Persa Dor* 
daium ienonem prae se ferre censendum esse sumo, cuius manca 
terrarum peregrinarum notione fretus Toxilus consilium eius deci- 
piendi animo concipit. Itaque in ea scena, in qua Saturionem 
edocet, quomodo instructam filiam suam lenoni vendendam oiTeraty. 
his verbis utitur (151): 

• Sed longe ab Athenis esse se gnatam autumet, 

Omnino de hac fictione comica ita iudicandum esse putor 
poeta consilium cepit argumentum fabulae componere, in quo vafer 
servus quidam lenonem ea re defraudaret, quod virgo libera, quae 
bello capta esse fingeretur, ei ad emendum obiata deinde in liberta- 
tem vindicaretur. Qua manca terrarum exterarum notione leno esse 
censendus est, poeta non anxie debebat circumspicere, num quae 
fingeret, e condicione terrarum, quas belUgerantes simularet, re 
vera tunc temporis fieri possent: id unum observare debuit, ut 
quae fingeret in cogitatione stulti lenonis fieri possent. Ita- 
que Persas et Arabes, quorum nomina saitem lenonem audivisse^ 
ceterum quae necessitudo inter eos intercederet ignorare poeta 
exspectare potuit, bellum inter se gerentes finxit: quod re vera 
fieri non potuisse poetam non fugisse certum puto. 

Hac vero deliberatione commotus dubitaverim, num Wilamo- 
witz recte iudicaverit et nescio an nimis arte verbis inhaerens 
plus aequo e contextu coniecerit. Sed accedunt graviora. Nescio 

enim^ quo iure ille vir doctus nisi merae coniecturae indulgens^) 
contendere possit Timarchidem Atheniensem expeditioni interesse 
a rege Persarum in Arabiam susceptae. Neque enim ulla re% 
aut ullus versus totius Persae ius potestatemve dat concludendi regem 
Persarum illam expeditionem suscepisse. Versus ille^ qui matime 
ad hanc rem pertinet; in epistula continetur^ quam Timarchides 
Toxilo scripsisse fmgitur^ ubi sic est (506): 

Chrysopolim Persae cepere urbem in Arabia, 

Rex Persarum neque hoc loco neque usquam alibi commemoratur^ 
sed ^^ersae^^ Chrysopolin cepisse dicuntur; et ea rationc; qua Leo 
utitur^ cum dicat illum versum nihil aliud posse significare nisi 
Pa6ikevg Tcad^slks XQv66jtoXiv r^g !dQafilagy nimirum vis infertur 
memoriae traditae^ cum mitior vox mihi non suppetat. Quodsi 
quomodo in exemplo Graeco hic versus scriptus fuerit vertere vo- 
lumuS; non habemus cur aliter vertamus nisi sic: IliQeaL xad^sl- 
Xov XQv667toXiv T^g jiQafiCag. lam Hueffnero ^^offensioni fuerat, 
quod non tam rex Persarum quam Persae bellare dicuntur; cum 
Graecus nemo unquam locutus sit de Persarum verum de Pa^i" 
Xifog expeditione^^ Haec res iam tirouibus nota est^ ut opera 
exempla afferendi supersedere possim. Licet igitiir efficere Persae 
exemplum Graecum non superstite regno Persarum verum eo tem- 
pore compositum esse, quo non iam fia6iksvg fuit, id est tem- 
poribus novae comoediae. Ac ne illud quidem^ quod Hueffner 
contra dicit^ uilius momenti est. Dicit enim se nescire an in Graeca 
fabuia Pa6iXe<og potius expeditio quam Persarum commemorata 
fuerit/ fortasse regis ipsius addito nomine; pro quo Plautum^ cum 
Persa quidam in exemplo suo inductus fuerit ex Persia Athenas 
profectuS; facile nos putare posse substituisse nomen Persarum. 
Quae coniectura nihil valet. Quid enim impedivit, quaeso^ quo- 
minuS; si fia^iXeijg in exemplo Graeco exstitit; a Plauto Latine 
convertente pro fia^Lkaijg rex Persarum poneretur? Ac ne illud 
quidem verisimile est Plautum nomen regis omisisse^ cum aiio loco 
(Aul. 86) Darium regem Persarum nominare non dubitet Sed hac 
opera reiutandi ea, quae in exemplo fortasse exstitisse potuerint, 
supersedere possum. Retineo ea quae libri exhibent et ex eo^ 
quod non tam rex Persarum quam Persae nominantur^ quamquam 



1) Conclndit enim, cum Persaram expeditio commemoretuT, de j^a- 
€d4as expeditione cogitandum esse. 

non prorsus certo concludere audeo^) illo tempore quo Persa com- 
posita est regem Persarum non iam fuisse Persarumque regnum 
intercidisse, tamen nego atque pemego tanta fiducia quasi res 
extra dubitationem posita esset id conici posse, quod Wilamo^itz 
et Leo coniecerunt. 

Sed contra dixerit quispiam, si Persarum regnum interciderit, 
ne Persas quidem bellum gerentes fingi potuisse. Sed apud Piau- 
tum Persas non tam intellegi Persarum regni incolas quam Persidis 
provinciae; quae etiam postquam Persarum regnum interiit porro 
permansit; luculentissime probat alter locus PlautinuS; quo Persanim 
mentio fit: Curculionis dico, qua in fabula Curculio parasitus Lyconi 
trapezitae interroganti; quam ob rem Therapontigonus miles statuam 
sibi exstruere velit, haec respondet (442 sqq.): 

Dicam: quia enim Persas, Paphlagonas, 
Sinopas, Arabes, Caras, Cretanos, Syros, 
Rhodiam atque Lyciam, Perediam et Perbibesiam 

Subegit solus intra viginti dies. 

Nemo erit qui hoc loco Persas regni Persarum incolas intellegendos 
esse censeat; sed unusquisque Hueffnero assentietur, qui Per- 
sidis provinciae incolas dici recte contendit (p. 20); quia inep- 
tum esset; si poeta toto regno commemorato singulas provincias 
adiunxisset Alias quoque Persas (WQ6as) uon regni ab Alexandro 
deleti, sed Persidis provinciae incolas dici probat DiodorusSic. XIX 
92, 4. Hoc enim loco Diodorus postquam Nicanorem copias ex 
Media et Perside comparasse narravit (92, 1), Persarum satcapam^ 
cum Seleucus noctu repentinum impetum fecisset, cecidisse com- 
memorat Nulli dubio obnoxium est quin Persae hoc loco Persidis 
provinciae incolae sint Atque hos etiam posteriore i. e. diadocho- 
rum aetate suam quandam habuisse rem publicam atque satis libere 
se gessisse contra Macedonas probat idem Diodorus Sic. IX 48, 5. 
Itaque Persidis provinciae incolas in Persa Plautina illam in 
Arabiam expeditiouem suscepisse dici posse facile credas. Hanc 
re vera factam esse minime contendo, sed facile a poeta fmgi po- 
tuisse ad decipiendum lenonem ex eis quae p. 183 sqq. disserui 
certum et exploratum esse puto. Neque solus sum, cui hanc ex- 

1) Concedo enim adversaintibus, quamquam parum verisimile est, 
non prorsus fieri non potuisse, ut etiam superstite regno Persarum ex- 
peditio quaedam simpliciter Persarum pro (iaaiUm commemoraretur. 



— 187 - 

peditiouem fingi posse persuasum sit, sed habeo auctorem Hueffne- 
rum; qui quamquam omnia quae in comoediis Graecis fmnt^ ad 
eiusdem aetatis res accommodata esse pro fundamento dissertationis 
suae posuit omnibusque locis ad hanc rem pertinentibus paene 
abusus est (cf. p. 184 adn. 1), tamen non dubitat, quin in Persa 
illud Persarum contra Arabes bellum fmgi potuerit eadem deli- 
beratione commotus quam ego p. 183 sqq. accuratius exposuL^) 
Hueffnerum cogitare de bello a rege quodam Persarum in Ara- 
biam susceptO; quod quamquam de Persarum regis bellis adyersus 
Arabes gestis nihil scimus tamen fingitur^ me autem de bello ficto 
a Persidis provinciae incolis suscepto, levis discrepantia est: gra- 
vissimum est eum omnino tale bellum fingi potuisse concedere. 

Modo rem perstrinxi^ quam accuratius persequi operae pre- 
tium esse mihi quidem videtur. Wilamowitz enim censet expe- 
ditionem illam Persarum in Arabiam a Toxilo fingi iion potuisse, 
nisi tunc temporis condicio talis fuisset, ut omnia quae fmgerentur 
re vera fieri possent Deinde contendit omnia egregie convenire 
Ochi temporibus; unde colligere licet eum sumere hunc regem re 
vera Arabiae bellum intuiisse. Sed de bellis regum Persarum con- 
tra Arabes gestis nihil fere scimus. Hoc unum constat Cambysi; 
cum expeditionem in Aegyptum susciperet^ Arabes commeatum et 
camelos per loca deserta praebere coactos esse et Darium Arabes 
inter gentes a se subactas nominare.^) Quae sexto et initio quinti 
saeculi facta sunt: sequenti aetate Arabes impetu lacessentes ma- 
gis quam lacessiti et lenitate potius et argento .quam vi et armis 
cohibiti esse videntur^ ne ulterius progrederentur. Ceterum omnino 
certa de his rebus memoria caremus. Quamvis desideremuS; tamen 
haud facile animum inducere possum^ ut quinto vel saltem quarto 
saeculo bellum inter Persas et Arabes fuisse putem. Quicunque 
enim tempora illa perscrutatus erit, eum non efifugerit Persarum 
reges immensum regnum; quod a Cyro hereditate acceperant; nisi 
magno labore et sudore non continuisse neque ullum regem labore 
supersedisse, quin seditiosas gentes vel rebelles principes subigeret, 
ut vix ei tempus relinqueretur ad novas terras subiciendas. Ne 
illud quidem recte se habet^ quod Wilamowitz contendit eum 
qui ex Arabia veniret; nuUo tempore ex Persia venire dici potuissC; 
nisi cum Persae totam Asiam obtinerent^ id esse superstite regno 
Persarum: omnino nuUo tempore hoc dici potuit, si cum Wila- 
mowitzio omnia verba auraria statera pendere volumus, cum Ara- 

1) Hueffner p. 70. 2) Helmholt, Weltgeschichte IH p. 238. 

biam Persae nnnquam obtinereni nisi Cambysi et Darii temporibus 
partem septentrionalem. Praeterea vereor ne hoc loco Wilamo- 
witz morosius litteris inhaeserit Mihi quidem verisimilius esse 
videtur poetam, cum Persam quendam Athenas proficiscentem in- 
duxerit^ litteras quas ille secum tulit; ex Persia potius quam ex 
Arabia venire dicere. Et si quis omnia cum pulvisculo exhaurire 
voluerit^ poterit dicere eum eipeditione in Arabiam facta in Persi* 
dem reversum inde Athenas pervenisse. 

§ 9. Alia indicia^ quae certum tempus significent^ 
in Persa non inesse valde dolendum est, cum ea ipsa, quae Wila* 
mowitz attulit praeter id; quod e commemoratione regni Persarum 
ei concludi posse visum est^ aeque novae ac mediae comoediae 
convenire ipse concedat^) Itaque opera omnia denuo perlustrandi 
supersedens ea tantum eligam; quae iUi plus momenti afferre vis» 
sunt ad id probandum quod quaerit^ h. e. utrum Persa mediae 
potius quam novae comoediae sit. 

Wllamowitz enim eo inclinat animo^ ut e versibus 159 et 
160, ubi choragus commemoratur, Persam ante Demetrii Phalerei 
aetatem scriptam esse concludat, cum eius temporibus Athenis 
agonothetae choragis successerint Illi versus sic leguntur (159 sq.): 

Sat ytdd^sv ornamenta? To. Abs chorago sumito. 
Dare debet: praebenda aediles locaverunt, 

Choragus praeterea in comoediis Plautinis commemoratur Trin» 
V. 857 (Ipse ornamenta a chorago sumpsit suo periculoj, et in 
Curculione, cuius ^^parabasin^' ipse choragus dicens inducitur. Is 
versu 464 metuit; ut ornamenta quae locaverit recipere possit 
Wilamowitz miratur, quod cum in Trinummo et Curculione cho- 
ragus omamenta locet, in Persa ab aedilibus locata accipiat Ita- 
que probabile esse Plautum in exemplari choragum invenisse, pro 
(pio aediles posuisset Facere non possum, ut ei assentiar. Om- 
nino enim hic, ubi non de fictis rebus aut peregrinis, sed de veris 
et Romanis rebus sermo erat, non debebat anxie circumspicere 
poeta, quid in Graeco suo exemplari esset: quapropter etiam aediles 
sunt aediles intellegendi neque dyGJvod^hat populo quidem Romano 
ignoti neque choragi, ut supervacaneum et inutile sit quaerere, 
quid exemplum Graecum exhibuerit. Deinde autem vereor ne 

1) Cf. p. 26 : Argumentuin nobis unum est, quod e Persarum regni 
commemoratione repetivimus: cetera omnia eo consilio disputata sunto, 
ut Demosthenicae aetati graecam comoediam a Plauto expressam con- 
venire appareat. 

Wilamowitz v. 160 minus recte interpretatus sit Constat enim 
Romae liberae quidem rei publicae aetate horreum choragii publi- 
cum non fuisse^ ut magistratns^ qui ludis praeerant, priyato homini 
aegotium darent^ qui ornamenta et instrumenta scenica curaret. 
Qui choragus dictus edicto aedilium omamenta aliis personis lo- 
care debuit (sic enim intellego illud dare debet: praehenda aedi- 
les locaverunt), Ceterum choragum non idem esse atque Atticum 
XOQrjydv^ sed optime respondere Graeco [(latLoitl^dTj^ vix est cur 
moneam. £t Piautum choragum non pro Graeco x^QVV^ vertendo 
posuisse^ iam ille Trinummi locus (857) docet, quam fabulam esse 
Thensaurum Philemonis^ cuius aetate choragi agonothetis cesserunt; 
ipse poeta in prologo confitetur^ idemque Curculio (464)^ quam 
Hueffner ad novae comoediae exemplum revocavit Itaque siqui- 
dem Plautum in Persa choragum pro voce Graeca eadem posuisse 
atque in Trinummo et Curculione constaret^ res confecta et Persa 
novae comoediae esset. Sect ut iam dixi nimis incertum est, ubi 
de rebus Romanis agitur; quaerere vel conicere, quid in Graeco 
exemplo exstiterit 

Simillima est ratio versuum 339 et 340, ubi Philippus et 
Attalus commemorantur; reges Plauti aetatis notissimi; quorum alter 
Romanis fidelis erat socius, alter et his et illi iuimicissimus. Quam- 
quam ne hic quidem suspicari possumus, quid exemplum Graecum 
exhibuerit; tamen verisimile mihi esse videtur poetam Graecum 
duo ex Alexandri magni successoribus nominasse, quos anno 306 
^reges factos esse constat, quorumque in exercitibus nimirum multo 
plures Graeci stipendia meruerunt quam quondam in Philippi Alexan- 
dri patriS; ut iure eorum causa aliquis venire dici posset. 

Tum versus 394 et 395, qui leguntur: 

Dabuntur dotis tibi inde sescenti logei 

Atque Attici omnes: nullum Siculum acceperis 

Philippi Alexandri patris temporibus potius quam tertio saecuio 
convenire Wilamowitz putat, quia Philippum ,,logorum Atticorum 
coUectionera talento emisse tradit Telephanes" (apud Athen. XIV 
614 e). Iniuria virum doctissimum ex hac Athenaei mentione 
concludere illum Persae locum ad Philippi aetatem referendum esse 
apparet ex eis, quae Pseudo-Asconius in Ciceronis divinationis para- 
graphum 39 affert Ad Ciceronis cnim verba (si litteras Graecas 
Athenis, non Lilybaei, Latinas Romae, non in Sicilia didicisses) 
haec adnotat: Dicit illum Graecas litteras simul et Latinas in Sicilia 
didicisse: in ea insula, quae neutra lingua bene utatur, Ita enim 

Plautus in Persa „Dabuntur dotis . . . acceperis,^^ His clare elu- 
cet illam subtilem distinctionem inter litteras Atticas et Siculas non 
tam Athenis quam Romae factam esse^ ubi Siculae prae Atticis 
contemptui erant. Itaque illos Persae versus a Plauto ipso additos 
esse cum Ladevico^) persuasum habeo^ ut ne ei his quidem 
quicquam de tempore exempli Graeci conici possit 

Denique ne in eis quidem argumentiS; quae Wilamowitz ex 
arte comica petivit ut probaret ^^ante novam comoediam excultam 
et perfectam Persam compositam esse" (p. 21 sqq.), ulla vis pro- 
bandi inest. Atque maxime desiderat vir doctus in Persa artem 
Menandream; quod ex ea potissimum re appareat, quod scenae ni- 
mis inscite coniunctae sint, quod ^^intrent et exeant personae ple- 
rumque soli poetae arbitrio obsecutae." Quae res ei indicare vide- 
tur hanc minus elegantem artem propius abesse a vetere quam a 
nova comoedia, cum illam, quae choris actus distingueret, episodia 
non conexuisse eonstaret. Multa habeo, quae contra dicam. Pri- 
mum enim gravissimum huius rei exemplum; quod in eo consistif, 
quod Dordali decessus a scena IV 7 omnino probabilis non reddi- 
tur, coniectura mea tollitur, qua p. 172 sqq. illud vitium retracta- 
toris inscitiae tribuendum esse conclusi. Deinde adhuc nemini 
contigit, ut novam comoediam, quae quidem non choriS; sed tibiis 
actus distinxit, semper in quinos actus divisam fuisse satis firme 
probaret et facile animum induco, ut multas inscitias, quae eo 
oriuntur, quod scenae parum affabre coniunctae sunt, ad eam rem 
referendas esse putem, quod comoediae talibus vitiis inquinatae 
(neque enim Persa sola est) in sex vel septem actus divisae ftierunt. 
Tum autem mediae comoediae ne unum quidem exemplum integrum 
aetatem tulit, ut omnino nesciamus, utrum re vera iii media comoe- 
dia, quippe quae prima choros omiserit, scenae parum afifabre 
conexae fuerint an diligentiores poetae hoc vitium evitaverint Om- 
nino in Persa, etiamsi novae comoediae est, Menandrea elegantia, 
quam e. g. Terentii fabulae prae se ferunt, nequaquam exspectanda 
est; cum Plautum perpaucas comoedias Menandri expressisse constet 
Et neglegentiores novae comoediae poetas, quorum ab uno certe 
Persae exemplum compositum est (160), non semper nimis anxios 
fuisse in conectendis singulis scenis et a priori constat et in mul- 
tis aliis comoediis Plautinis observes. Ut nonnuUa saltem exempla 
afferam, parum eleganter coniunctae esse videntur Asin. actus I 

1) Cf. lepidam eins interpretationem horum yersuum in commen- 
tationis quam de canone Yolcatii Sedigiti scripsit p. 22 sq. 

scenae 1 et 2, Asin. III 1. 2, Slich. V 2. 3. 4, Merc. I 1. 2, IV 
1. 2, aliae. 

Deinde Wilamowitz in Persa desiderat Euripideum prologum, 
quem nova comoedia excoluerit Tum autem pari iure Asin. Curc. 
Most Slich. Trin. Vid.^) (Ep.)^ mediae comoediae sunt, utpote in 
quibus Euripideum prologum, qui in enarrando argumento potis- 
simum positus est, frustra quaesitayeris. 

Denique miror Wilamowitzium mirari tragicam et Euripi- 
deam dictionem in omni virginis sermone^ quia veteri potius quam 
novae comoediae proprium sit feminas ^^ad tragicam sublimitatem 
evehere": qui mbdo tantam vim et auctoritatem Euripidei prologi 
in nova comoedia agnovit^ ut quae fabulae eo carerent au mediae 
comoediae essent dubitaret^ idem miratur Euripideam dictionem in 
sermone virginis. 

§ 10. Quodsi licet in fine comprehendere, quae hac in parte 
disserui; haec summa disputationis est: negandum est in Persa 
satis firma indicia temporis inesse^ e quibus certa fide et confi- 
denter concludi possit fabulam mediae aut novae comoediae esse. 
Cum autem ea quae insunt minime prohibeant, quominus Persam 
novae comoediae esse credamus/ immo argumentum primarium hoc 
suadeat^ cum praeterea Plautum in exprimendis ceteris fabulis poe- 
tas novae solius comoediae secutum esse constet: non video cur 
Persam^ utpote quae personas novae comoediae^ ut lenonem; para- 
sitmu; vafrum servum quam maxime excoluerit^ excipiamus eam- 
que solam mediae comoediae esse credamus. 

1) Vidulariae prologum, quamquam miserrime mutilatus est, tamen 
Euripideum non foisse apparet e v. 10 sq.: 

Credo argumentum velle vos pemoscere: 
Intellegetis potius, quid agant quando agent. 

2) De Ep. quidem dubitari licet, cuius prologum excidisse mihi 
persuasit Fr. Leo (Plaut. Forsch. p. 179 sqq.). 

